Vreme 1510 - Licni stav: Nekoliko reci o zastitniku gradjana\nZaštitnik građana nedavno je van redovnih procedura inicirao proširivanje kontrolnih ovlašćenja ombudsmana na pojedina pitanja iz sudske nadležnosti. Predstavnici sudija i civilnog sektora reagovali su argumentom da je ova ideja "opasna po nezavisnost sudstva"\nAnaliza funkcija i nadležnosti Zaštitnika građana u aktuelnom kontekstu zaštite ljudskih prava u Srbiji pokazuje određeni broj protivrečnosti između normativnog okvira koji reguliše nezavisan ustavni status ove institucije i prakse efikasnog ostvarivanja poverenih ustavnih i zakonskih nadležnosti. Pojedini negativni indikatori ukazuju na tendencije uticaja ombudsmana na rad sudova, dok drugi ukazuju na pasivnost i pad poverenja građana u instituciju Zaštitnika građana.\nZaštitnik građana nedavno je van redovnih procedura inicirao proširivanje kontrolnih ovlašćenja ombudsmana na pojedina pitanja iz sudske nadležnosti. Ovu inicijativu Zaštitnik građana obelodanio je preko javnih medija u intervjuu za jedan dnevni list. Tim povodom, Zaštitnik građana predložio je da se "ovlašćenja Zaštitnika građana prošire na mogućnost da kontroliše sudove" sa idejom "da budući zakon o Zaštitniku građana predvidi da, ukoliko se neko požali na dužinu trajanja postupka, zloupotrebu procesnih radnji ili neizvršavanje presuda, ombudsman može da zatraži objašnjenje i da preporukom naloži da propusti budu otklonjeni". Predstavnici sudija i civilnog sektora reagovali su argumentom da je ova ideja "opasna po nezavisnost sudstva" jer otvora kanale uticaja na sudove koji bi bili podložni političkoj zloupotrebi.\nOva inicijativa Zaštitnika građana da se ovlašćenja ombudsmana prošire i na mogućnost kontrole dužine trajanja sudskog postupka ili neizvršavanje presuda, na prvi pogled čini se veoma opravdana. Međutim, u reakcijama na ovu inicijativu Zaštitnika građana istaknuto je da iako građani, često opravdano, imaju zamerke na rad sudova (naročito kada je u pitanju dužina sporova), nije dobra ideja da se proširuju nadležnosti Zaštitnika građana faktorima van pravosuđa jer bi to otvorilo mogućnosti za "nove vidove političkog pritiska". Međutim, imajući u vidu da su nadležnosti Zaštitnika građana propisane Ustavom, kao i da su pitanja ažurnosti i pravilnosti sprovođenja sudskih postupaka u nadležnosti Visokog saveta sudstva i Državnog veća tužilaca, nema zakonskog osnova da se prihvati medijska inicijativa Zaštitnika građana da se ovlašćenja prošire na mogućnost da ombudsman kontroliše sudove, čak i ako se odnose na dužinu trajanja sudskog postupka.\nS tim u vezi, treba naglasiti da iako evropski standardi o odnosu između ombudsmana i sudova nisu izričito restriktivni u odnosu na mogućnost da ombudsman može imati nekih kontrolnih nadležnosti u odnosu na sudove, ta kontrola mora biti ograničena principima sudske nezavisnosti (uporedni pregled pokazuje da od 51 evropske zemlje, u 22 ne postoje kontrolna ovlašćenja ombudsmana prema sudovima).\nIpak, Venecijanska komisija Saveta Evrope veoma je rezervisana prema ovlašćenjima ombudsmana da vrši nadzor nad sudovima sa stavom da se ne mogu prihvatiti rešenja prema kojim ombudsman ima ovlašćenja da interveniše u pojedinačnim slučajevima (uključujući intervencije u slučajevima kada sudski postupak traje predugo). Komisija ostavlja otvorenu mogućnost da ombudsman ima mogućnost da izdaje opšte preporuke o funkcionisanju sudskog sistema.\nImajući u vidu načelo podele vlasti i princip nezavisnosti sudova kao odlučne argumente protiv podvođenja sudova pod kontrolu bilo kog organa koji se nalazi izvan sistema sudske vlasti, uključujući ombudsmana, nema osnova i opravdanja da Zaštitnik građana raspolaže ovlašćenjima da u pojedinačnim slučajevima interveniše u stvarima iz nadležnosti sudova. U pogledu preporuka u vezi sa funkcionisanjem pravosuđa, Zaštitniku građana na raspolaganju stoji mehanizam godišnjeg i posebnih izveštaja Narodnoj skupštini.\nČak i kada su motivi nesporni, proširivanje nadležnosti ombudsmana na institucije pravosuđa i sudove u konkretnoj primeni ne mora nužno dovesti do pozitivnih efekata. Kao veoma ilustrativan ali negativan primer može poslužiti proširivanja nadležnosti ombudsmana u nedavno usvojenom Zakonu o opštem upravnom postupku. Prema ovom zakonu (čl. 185): na preporuku Zaštitnika građana organ može novim rešenjem da poništi, ukine ili izmeni svoje pravnosnažno rešenje (…) poništavanje, ukidanje ili menjanje rešenja na preporuku Zaštitnika građana nije ograničeno rokom." Postavlja se pitanje zašto je ovo pravno sredstvo samo na raspolaganju Zaštitniku građana, a ne i drugim institucijama sistema kojima su Ustavom i zakonom poverena ovlašćenja u vezi sa zaštitom ljudskih i drugih prava građana (npr. Poverenik za informacije od javnog značaja i zaštitu podataka o ličnosti, Poverenik za zaštitu ravnopravnosti, Agencija za borbu protiv korupcije i dr). Takođe, postavlja se pitanje koji je razlog što poništavanje, ukidanje ili menjanje rešenja na preporuku Zaštitnika građana nije ograničeno rokom.\nOd izbora novog Zaštitnika građana 2017. godine zabeležene su određene negativne tendencije koje umanjuju efikasnost i kredibilitet institucije ombudsmana u obavljanju kontrolnih funkcija i nadležnosti u odnosu na organe uprave i drugih organizacija sa javnim ovlašćenjima u okviru strukture izvršne vlasti.\nUočava se pasivnost Zaštitnika građana u ostvarivanju redovnih nadležnosti, između ostalog ispoljena u izostanku reakcije ombudsmana na uvođenje kazne doživotnog zatvora bez mogućnosti uslovnog otpusta, zbog čega su reagovale i Evropska komisija i Savet Evrope. Pasivnost Zaštitnika građana zabeležena je i povodom izručenje od strane Srbije turskog državljanina kurdske etničke pripadnosti Turskoj, uprkos izričitom stavu odgovarajućih tela Ujedinjenih nacija, zbog osnovane sumnje da može doći do zlostavljanja i torture. Odgovarajuće reakcije aktuelnog Zaštitnika građana nije bilo i pored okolnosti da prevencija zlostavljanja i torture spada u jednu od zakonskih nadležnosti Zaštitnika građana u okviru nacionalnog preventivnog mehanizma.\nIndikator koji ukazuje na potrebu aktivnog pristupa ombudsmana u ostvarivanju svojih nadležnosti je okolnost da, za razliku od ranijih izveštaja, godišnji izveštaj Zaštitnika građana Narodnoj skupštini za 2018. godinu ne sadrži deo sa koji se odnosi na preporuke ombudsmana koje nisu ispunjene od strane organa javne vlasti, niti se u izveštaju ukazuje na nedostatke u radu Vlade.\nPasivnosti i negativne tendencije u ostvarivanju ustavnih i zakonskih funkcija i nadležnosti Zaštitnika građana podrivaju kredibilitet ombudsmana kao nezavisne institucije i otvaraju pitanje integriteta i kapaciteta ove institucije da delotvorno ostvaruje svoju osnovnu ulogu zaštitnika prava građana, kontrolora organa uprave i drugih struktura izvršne vlasti i garantna zaštite pravosuđa i javnih medija od političkih i drugih nelegitimnih uticaja. Indikator koji ukazuju da je u proteklom periodu zabeležen pad poverenja građana u instituciju ombudsman jeste podatak da je broj pritužbi kojim se građani obraćaju Zaštitniku građana radi zaštite svojih prava značajno opao. Ozbiljnost ove situacije zabeležena je i u izveštaju Evropske komisije: "Kada je reč o podsticanju i sprovođenju ljudskih prava, broj pritužbi građana podnetih Zaštitniku građana smanjen je za 19 odsto: 4.060 pritužbi u 2017. godini, prema 3.282 pritužbe u 2018. godini."\nTendencija umanjenja efikasnosti i kredibiliteta institucije Zaštitnika građana zabrinjava. Indikatori ukazuju da su ozbiljno oslabljeni organizacioni i stručni kadrovski kapaciteti ove institucije da delotvorno ostvaruje svoje ustavne i zakonske funkcije i nadležnosti. To ima za posledicu potrebu da se otvori i sprovede šira parlamentarna, javna i stručna rasprava o negativnim tendencijama u radu ove institucije sa ciljem iznalaženja konstruktivnih rešenja kojima bi se ojačali organizacioni i stručni kapaciteti i usmerili napori na vraćanju poverenja i unapređenja kredibiliteta institucije Zaštitnika građana kao međunarodno verifikovanog ombudsmana i zaštitnika prava građana u Republici Srbiji.


Rusija osudila američku nuklearnu politiku\nZvanična Moskva osudila je američki vojni predlog za razvoj novih, manjih atomskih bombi uglavnom kako bi sprečila bilo kakvu upotrebu nuklearnog oružja od strane Rusije, prenosi BBC.\nRuski ministar spoljnih poslova Sergej Lavrov nazvao je taj potez "konfrontirajućim", i izrazio "duboko razočaranje".\n"Od prvog čitanja antiruska i ratoborna priroda ovog dokumenta skaču u oči", saopštilo je rusko ministarstvo spoljnih poslova.\nU revidiranoj strategiji nuklearne politike SAD objavljenoj juče navodi se da Rusiju treba ubediti da će se suočiti sa "neprihvatljivo velikom štetom" ako bude pretila čak i ograničenim nuklearnim napadom u Evropi.\nSjedinjene Države su saopštile da nameravaju da nabave nove, manje atomske bombe, navodeći kao razlog ponovno naoružavanje Rusije u ovoj oblasti.\nStručnjaci su izrazili bojazan da bi ovo moglo ponovo da pokrene trku u naoružanju i time poveća rizik od nuklearnog sukoba.\nZvanična Moskva navodi da će preduzeti "neophodne mere" kako bi osigurala rusku bezbednost.


Uz Dan primirja u Brčkom promovisana knjiga “Himerina krv” | Brčanski Forum\nUz Dan primirja u Brčkom promovisana knjiga “Himerina krv”\nU organizaciji Konzervativnog kluba sinoć je u Brčkom predstavljena knjiga “Himerina krv”- roman o Jovanu Dučiću, autora Slaviše Pavlovića.\n„Himerina krv“ je prvi roman o Jovanu Dučiću, a prema riječima recenzenta Vladimira Kecmanovića, Slaviša Pavlović je na način dostojan onoga što je vrijedno u srpskoj književnoj tradiciji uspio da osvijetli malo poznate aspekte iz života i rada velikog pisca i diplomate.\nPavlović je ovom prilikom istakao da je on ovim romanom želio da predstavi lik Jovana Dučića nezavisno od onoga što je on bio – veliki pjesnik, patriota i diplomata.\n„Želio sam da zavirim u njegov život i sve one stvari što nisu opšte poznate, trudeći se da pokažem da jesu veliki životi teški ali da su mogući“, istakao je Pavlović.\nNa promociji koja je održana u kulturno-administrativnom centru Patrijarh srpski Pavle rečeno je da je ovo ujedno i način da se obilježi Dan primirja u Prvom svjetskom ratu, uz autora koji se kroz svoj opus često bavio temom Velikog rata, herojstvom i iskušenjima kroz koja je prošao srpski narod početkom XX vijeka. U ime organizatora promocije Cvijetin Pajkanović,predsjednik Konzervativnog kluba u Brčkom kaže da mu je izuzetno drago da ovogodišnju sezonu kulturnih dešavanja čiji su oni organizatori otvara Slaviša Pavlović sa svojim romanom „Himerina krv“.\nKako je rečeno na sinošnjoj promociji Slaviša Pavlović je do sada objavio romane “Stari zavet”, “Nema šanse da ne uspem”, “Zavet heroja”, “Apisov apostol”, “Ratnici crne ruke” i “Himerina krv – roman o Dučiću. Prevođen je na ruski jezik. Njegov roman “Zavet heroja”, objavljen povodom 100 godina od početka Velikog rata, dva mjeseca je bio na top listi bestseler romana u Rusiji. Predgovor za roman je napisao predsjednik Ruske Dume Sergej Nariškin.Pavlović je bio i stručni konsultant u prvoj sezoni poznate serije “Senke nad Balkanom”.


SAD proveravaju izveštaje o pogibiji 40 civila u bombardovanju Alepa - Sputnjik Srbija\n03:46 27 Septembar 2020\nSAD proveravaju izveštaje o pogibiji 40 civila u bombardovanju Alepa\n12:07 17.03.2017 Preuzmite kraći link\nAmerička vojska priznala je da je bombardovala mete u blizini džamije u sirijskoj provinciji Alepu. Ona sada proverava informacije o pogibiji više od 40 civila u bombardovanju, saopštila je Centralna komanda SAD u čiju zonu odgovornosti ulazi Bliski istok.\n„Meta napada nije bila džamija, već zgrada u kojoj se održavao sastanak terorista, na 15 metara od džamije, koja još stoji“, navela je agencija „Frans-pres“ reči predstavnika Centralne komande, pukovnika Džona Tomasa.\nAgencija „Rojters“ saopštila je da se, verovatno, radi o žrtvama vazdušnog napada na džamiju u selu El Džina u okolini El Atariba.\nRanije je Centralna komanda saopštila da je uništeno nekoliko boraca terorističke grupe Al Kaide u provinciji Idlibu, ali je kasnije precizirano da su tačne koordinate udara nejasne.\nIzraelski avioni napadnuti sa sirijske teritorije\nRuski demineri čiste Palmiru\npogibija, civili, bombardovanje, Centralna komanda SAD, Alep, Sirija


Vesti online / Vesti / Ekonomija / Bisić: Akciza za benzin ista, dizel poskupljuje\nBisić: Akciza za benzin ista, dizel poskupljuje\nU Srbiji će od 1. oktobra biti povećana akciza na dizel, dok će akciza za benzin ostati ista, izjavila je savetnik za poreski sistem u Ministarstvu finansija Milica Bisić.\nOna je novinarima rekla da je Predlogom izmena zakona o akcizama predvođeno da sa 37,07 na 42 dinara po litru bude povećana akciza na dizel gorivo koje se koristi za putničke automobile, dok će akciza za benzinsko gorivo ostati nepromenjenja - 49,6 dinara po litru.\nBisićeva je istakla da će iznos akcize ostati isti za dizel koji se koristi za druge namene, kao naprimer u poljoprivredi, za grejanje i transport, a da će u nekim slučajevima čak biti i smanjena.\nKako je objasnila, ti korisnici će plaćati višu akcizu za dizel,ali će im država vraćati razliku do niže akcize.\nBisićeva je istakla da će se refakcijom onemogućiti odnosno bitno organičiti zloupotrebe koje su do sada postojale kod kupovine lož ulja, što je državu prošle godine koštalo šest milijardi dinara, a ove godine dvostruko više.\nOna je rekla da nema razloga da promena akcize dovede do pada potrošnje naftih derivata.\nBisićeva je kazala da je pre donošenja odluke urađena procena takozvane elastičnosti tražnje, odnosno uticaja povećanja cena na obim prodaje koja je pokazala da će pad potrošnje biti neznatan.\nKako je rekla, kod obračuna prihoda koje očekuje drzava od akciza uvek se uzima u obzir i reakcija tržišta.\nIzmene Zakona o akcizama nalaze se u skupstinskoj proceduri i trebalo bi ih poslanici razmatraju naredne sedmice.\nEKONOMIJA Cene goriva u Srbiji nastavljaju da skaču\nEKONOMIJA Deru samo sirotinju\nSreda 12.09.2012. 20:51\nOva ideja o povratku akciza je idealna za sverc. Uredbu je pisao neki kancelarijski pacov koji ne razlikuje teoriju od prakse.


Naslovna » BG servis » Bus plus\nKatarina Vidaković 26. oktobar 2015. BG servis Postavite komentar\nSastoji se iz dva dela – podsistema za upravljanje vozilima i podsistema karata za prevoz, kao i pratećih komponenti koji ove podsisteme podržavaju.\nPodsistem za upravljanje vozilima na usluzi je odgovornima za organizovanje prevoza u Beogradu i građanima. Uz njegovu pomoć iz jednog centra se satelitski i putem GPS-a kontrolišu vozila, odvijanje saobraćaja, frekvencija korisnika, tačnost…, kako bi se ostvarili maksimalni rezultati za prevoznika.\nOvaj deo sistema obezbeđuje i savremeno informisanje korisnika putem validatora u vozilima, audio obaveštenja, displeja na stajalištima, mobilnih telefona, čime je komfor prevoza na značajno višem nivou.\nBus Plus kartice i karte za putnike\nPodsistem karata za prevoz koristi elektronske smart kartice za plaćanje usluga prevoza. U ponudi su tri vrste kartica, koje su zasnovane na RFID tehnologiji (uz pomoć radio-talasa očitavaju se na validatoru u vozilu jednostavnim prinošenjem uređaju).\n– Personalizovana plastična beskontaktna smart kartica, sa ličnim podacima i fotografijom korisnika, i mesečnom, polugodišnjom ili godišnjom pretplatom, omogućava neograničen broj dnevnih vožnji u izabranim zonama u navedenom periodu. Ove kartice se nabavljaju, uz neophodna dokumenta, na posebnim prodajnim mestima.\n– Nepersonalizovana plastična beskontaktna smart kartica zapravo je elektronski novčanik. Ona se kupuje i dopunjava na kioscima i drugim prodajnim mestima obeleženim znakom Bus Plus.\n– Vremenska papirna beskontaktna smart kartica, za jedan, tri ili pet dana, nabavlja se na više od 2000 mesta u Beogradu, kao i nepersonalizovana kartica.\nZa putnike koji ne žele da koriste karticu omogućena je kupovina papirne karte za jednu vožnju kod vozača, čiji su podaci takođe integrisani u Bus Plus sistem.\nTeritorija grada na kojoj se primenjuje Bus Plus sistem podeljena je na četiri zone, od kojih je jedna uži centar grada, a tri pokrivaju gradske opštine, grupisane na osnovu udaljenosti od centra.\nBus Plus sistem vlasnicima pojedinih kartica omogućava posebne pogodnosti prilikom kupovine roba i usluga kod partnerskih kompanija.\nOd kad je uveden sistem Bus Plus, vodi se nekoliko polemika: u vezi sa regularnošću tendera za sistem naplate prevoza u vozilima GSP-a, u vezi sa funkcionisanjem Bus plus sistema, u vezi sa prihodima od prodaje karata… Oni koji podržavaju Bus plus sistem stalno ističu da od oko 500.000 korisnika gradskog prevoza manje od 30.000 redovno validira kartu, što je glavni uzrok neadekvatnog gradskog prevoza.\nBilo je i pitanja da li se neplaćanje karte u javnom gradskom prevozu može tretirati kao prekršaj, da li komunalna policija može da rešava situacije sa onima koji nemaju karte u vozilima, da li uopšte neko proverava statistike Bus plusa pošto su i dalje česte velike gužve u špicu itd…\nDo sada je organizovano na desetine protesta protiv Bus plus sistema.\nOd 1. oktobra 2015. uvode se promene u sistem javnog gradskog prevoza. (danubeogradu.rs)\nTagovibeograd bus plus gradski prevoz gsp saobraćaj\nPrethodni Tramvaj kulture: Negujmo srpski jezik\nSledeći Beč: Božićni bazari već od sredine novembra


Treća regionalna UPSHIFT radionica – Bankar.me\nNovember 12, 2020 CRNA GORA, KONFERENCIJE, SVE VIJESTI Leave a comment\nKako se prijaviti za Treću regionalnu UPSHIFT radionicu?\nOvoga puta, nakon dvije uspješno organizovane regionalne UPSHIFT radionice, imajući u vidu trenutnu situaciju sa virusom COVID-19, Laboratorija inovacija za mlade „Kreaktivator”, odlučila je da treću regionalnu UPSHIFT radionicu organizuje onlajn preko Zoom i Miro aplikacije.\nRegionalna UPSHIFT radionica će se održati tokom dva uzastopna vikenda – prvi dio radionice održaće se 12. i 13. decembra, dok će se drugi dio održati 19. i 20. decembra.\nMladi ljudi i adolescenti, koji imaju između 16-24 godina i dolaze iz Bosne i Hercegovine, Crne Gore i Srbije imaju pravo učešća na trećoj regionalnoj onlajn UPSHIFT radionici. Prijava za regionalnu UPSHIFT radionicu se može pronaći na sajtu www.kreaktivator.me. Forma je vrlo jednostavna i sastoji se iz sljedećih koraka:\nUčesnici se prijavljuju u timovima od 2 do 3 člana i naknadno će biti spojeni sa timovima iz druge države koji se bave srodnim problemima. Svakom timu biće dodijeljen mentor – mlada osoba, uspješna u sferi kojom se bavi, koja će mladima pomoći da od prepoznatog problema dođu do inovativnog rješenja, pritom prolazeći sve bitne korake koji su im potrebni za realizovanje njihovog projekta. Poslednjeg dana radionice, svaki od timova će imati priliku da rješenje do kog su došli prezentuje pred žirijem. Žiri će odabrati 5 rješenja za koja smatra da najbolje rješavaju dati problem i da su pogodna za realizaciju, i dodijeliti im grant u iznosu od 2.000 EUR za implementaciju.\nPrijave se zatvaraju 29. novembra i bitna napomena je da se ovog puta mogu prijaviti i oni mladi koji su već učestvovali na nekom od ranijih programa Laboratorije inovacija za mlade „Kreaktivator” (UPSHIFT, Hakaton, Generation Unlimited izazov za mlade).\nO Laboratoriji inovacija za mlade „Kreaktivator”\n„Kreaktivator” je dio šireg Programa Ujedinjenih nacija za osnaživanje mladih, pod nazivom „Kreaktivacija”, koji ima za cilj da doprinese kreiranju okruženja koje će osnažiti i motivisati mlade ljude da koriste postojeće i stvaraju nove prilike kako za lični, tako i za rast i razvoj cjelokupnog društva.\nPrevious Kompanije pozvale na akciju protiv “Googla”\nSljedeći Bitcoin ponovo raste i ide ka 17.000 dolara


Han: Dijalog se ne sme dovesti u pitanje | EurActiv Srbija\nHan: Dijalog se ne sme dovesti u pitanje\nObjavljeno : 16.01.2017.\t Tweet\nEvropska unija smatra da tenzije u odnosima Beograda i Prištine ne smeju da ugroze dosadašnje rezultate postignute u normalizaciji odnosa i da dve strane treba da rešavaju otvorena pitanja dijalogom. To se moglo čuti u Briselu povodom napetosti nastalih pošto je voz iz Beograda, sa sprskim simbolima i parolama, 14. januara sprečen da uđe na Kosovo. Tim povodom su Beograd i Priština razmenili oštre reči uz međusobne optužbe za izazivanje napetosti. Deo srpske opozicije je posebno kritikovao zapaljive izjave predsednika Srbije.\nEvropski komesar Johanes Han izjavio je 16. januara u Briselu da se "ne sme dovesti u opasnost ono što je dosad ostvareno u dijalogu Beograd-Priština" i da se "mora gledati napred, a ne unazad".\nOn je to rekao dolazeći na zasedanje šefova diplomatija EU na pitanje novinara kako gleda na zategnutost izmedju Prištine i Beograda zbog sprečavanja voza iz Srbije da udje na Kosovo i izjave srpskog predsednika Tomislava Nikolića da bi bio spreman da uputi i vojsku na Kosovo ako bi tamo bili ugroženi životi Srba.\nNa pitanje ne gleda li Srbija time unazad, Han je naglasio "svi oni koji gledaju unazad, ne gledaju napred".\nNa zasedanju šefova diplomatija EU glavne teme su krize u Siriji i na Bliskom istoku, a nije predvidjena nikakva rasprava o Zapadnom Balkanu i proširenju.\nNajnoviji incident u regionu, ovog puta između Beograda i Prištine, izbio je pošto su vlasti u Beogradu rešile da simbolično, posle dve decenije, obnove direktnu železničku liniju Beograd-Kosovska Mitrovica. Kosovska Mitrovica je već povezana redovnom linijom sa Kraljevom, a ovo je, kako su isticali zvaničnici Kancelarije za Kosovo i Metohiju, trebalo da bude samo njen produžetak.\nMeđutim, način na koji je to učinjeno protumačen je u Prištini kao provokacija i pokušaj destablizacije. Na vozu u bojama srpske zastave bilo je ispisano na dvadesetak jezika „Kosovo je Srbija”, a ukrašen je freskama iz srpskih manastira koji su pod zaštitom Uneska.\nPremijer Srbije Aleksandar Vučić je odbacio navode Prištine da su freske i ikone oslikane po vozu predstavljale pravokaciju i dodao da nije bio upoznat s izgledom voza, dok to nije video na televiziji.\nVoz, međutim, nije stigao u Kosovsku Mitrovicu, pošto je zaustavljen u Raškoj, a Vučić je rekao da je to učinjeno po njegovom nalogu jer su Albanci i njihove specijalne snage pokušale da miniraju deo pruge i hteli da uhapse mašinovođu i putnike voza.\nKosovski predsednik Hašim Tači je pak rekao da je dolazak tog voza na Kosovo u suprotnosti sa kosovskim Ustavom zbog čega je naredio da se vozu po svaku cenu zabrani ulazak na Kosovo.\nPremijer Kosova Isa Mustafa izjavio je da su događaji u vezi s vozom bili nepotrebna situacija koju je izazvala Srbija. On je zahvalio SAD i zemljama članicama EU, kako je rekao, na podršci institucijama Kosova u rešavanju problema zbog najavljenog dolaska voza iz Beograda u Kosovsku Mitrovicu.\nVučić je 14. januara rekao da je razgovarao sa visokom predstavnicom EU za spoljnu i bezbednosnu politiku Federikom Mogerini i da joj je kazao da je Srbija nezadovoljna reakcijom EU.\nPortparolka za spoljnu i bezbednosnu politiku Evropske unije Maja Kocijančič izjavila je 14. januara da Beograd i Priština sva otvorena pitanja moraju da rešavaju dijalogom.\nKocijančič je agenciji Beta povodom zahteva kosovske ministarke Edite Tahiri da EU zaustavi voz na liniji Beograd - Kosovska Mitrovica, rekla da je dijalog najbolji način za rešavanje svakog pitanja od zajedničkog interesa.\n"Bilo koji problem, Beograd i Priština treba da rešavaju u duhu normalizacije odnosa", rekla je Kocijančič i dodala da je "konstruktivno učešće u dijalogu suštinski preduslov da obe strane napreduju na svom putu ka EU".\nU Beogradu je dan kasnije održana sednica Saveta za nacionalnu bezbednost posle koje je predsednik Srbije Tomislav Nikolić izjavio da je Srbija spremna da pošalje oružane snage na Kosovo i Metohiju, ako srpsko stanovništvo u pokrajini bude ugroženo.\n"Ako budu ubijani Srbi, da", rekao je Nikolić na pitanje da li je Srbija spremna da pošalje svoju vojsku na Kosovo i Metohiju i dodao da bi bila poslata i policija i da bi bio spreman da ide i on sam, što mu, kako je rekao, ne bi bilo prvi put.\nDeo opozicije u Srbiji kritikovao je Nikolića zbog "ratnohuškačkih izjava” .\nTači je tim povodom rekao da Nikolić ima iste ciljeve kao bivši predsednik Srbije Slobodan Milošević, dok je Kosovo zainteresovano za dijalog i normalizaciju odnosa Beograda i Prištine.\nPredsednik Odbora za Kosovo i Metohiju u Skupštini Srbije Mlovan Drecun je rekao 16. januara, komentarišući incidete, da bi Brisel trebalo da traži nastavak dijaloga Beograda i Prištine na najvišem nivou ali i da bi trebalo sačekati da se vidi kakva će biti politika SAD prema Balkanu.\nTrebalo bi sačekati i videti kako će se ponašati nova američka administracija, jer verujem da će od toga u velikoj meri zavisiti i razvoj događaja oko Kosova, rekao je Drecun.\nSAD ne menjaju politiku prema Kosovu\nPortparolka ambasade SAD u Prištini Mišel Šon izjavila je 16. januara da ne postoje indikacije da će Vašington promeniti politiku prema Balkanu.\nPolitika SAD u poslednje dve decenije bila je relativno dosledna bez obzira ko je bio u Beloj kući, navela je Šon na pitanje da li postoji mogućnost da se politika prema Balkanu promeni nakon dolaska novog predsednika Donalda Trampa na čelo SAD."Nemamo nikakve indikacije da će se promeniti", kazala je portparolka za Koha ditore.\nMišel Šon je rekla da SAD poštuju pravo Kosova da brine o svojoj granici. "SAD su priznale Kosovo kao nezavisnu i suverenu državu 2008. godine i mi poštujemo pravo Kosova da odlučuje ko i šta prolazi preko njegove granice", kazala je Šon za Koha ditore i dodala da je SAD drago što 14. januara nije bilo sukoba na granici.\nPortparolka je kazala da SAD snažno podržavaju dijalog kojim posreduje EU kao "najbolji način da se unapredjuju odnosi Kosova i Srbije".\nPopov: Voz deo kampanje za predsedničke izbore u Srbiji\nDirektor Centra za regionalizam Aleksandar Popov ocenio da je očigledno da je organizovanje putovanja voza deo predsedničke kampanje i da je izabran loš momenat za slanje voza na Kosovo.\nPopov je agenciji Beta rekao da su zvaničnici Srbije mogli da pretpostave šta će biti sa njim i da su mogli da izaberu drugi momenat za njegovo slanje.\n"Ovako šaren je iziritirao i doveo do ivice sukoba. Bila je to pogrešna procena onih koji su hteli političke poene", rekao je Popov i dodao da je slanje voza, uz reakciju zvaničnika Srbije, dodatno zakomplikovale odnose u regionu koji je, kako kaže, prepun zapaljivog materijala.\nNove tenzije nadovezale su se na napetosti izazvane hapšrenjem bivšeg kosovskog premijera i haškog optuženika Ramuša Haradinaja u Francuskoj 4. januara po poternici koju je 2006. godine objavio Interpol na zahtev Srbije. Haradinaj je 12. januara pušten na uslovnu slobodu, ali mu je zabranjeno da napušta Francusku dok sud ne donese odluku o zahtevu Srbije za izručenje.\n: Beograd i Priština postigli dogovor o telekomunikacijama\n: Lazarević: Normalizacija odnosa Beograda i Prištine nije ni počela,\n: Srbija poništava Zakon o Trepči, efekti neizvesni


MANS 200 eura koje je Keljmendi uplatio na račun za organizaciju protesta\nNalazite se ovdje:Početna»Antikorupcijske politike»MANS 200 eura koje je Keljmendi uplatio na račun za organizaciju protesta\nAntikorupcijske politike, Saopštenja za medije 25/05/2012\nObavještajne službe u sprezi sa organizovanim kriminalom pokazuju da se plaše energije koja se probudila na građanskim protestima, a poslednje u nizu podmetanja su prljave pare Nasera Keljmendija koje su pokušali da vežu za proteste.\nMANS je danas vratio 200 eura koje je osumnjičeni narko bos Naser Keljmendi, uplatio na javni žiro račun za organizaciju protesta, juče, baš na dan petog Građanskog protesta.\nNa izvodu iz banke se vidi da je uplatilac Naser Keljmendi i njegova firma „Donata company”, čovjek protiv koga se u regionu vode istrage da je umiješan u šverc narkotika, korupciju i druge kriminalne radnje.\nOčigledno je da je u pitanju klasično podmetanje iz najmanje dva razloga.\nPrvo, Naser Keljmendi navodno „pomaže“ proteste sa 200 eura, a barata milionima i smatraju ga jednim od najvećih balkanskih i evropskih narko bosova. Samo na poznatom snimku svadbe Safeta Kalića se čuje da je tadašnji šef ANB-a, Duško Marković navodno pomogao Keljmendiju prebacivanje oko pola miliona u gotovini u Crnu Goru.\nDrugo, Keljmendi je sigurno jedan od poslednjih ljudi koji bi finansijski ili na bilo koji drugi način podržali građanske proteste protiv organizovanog kriminala, a posebno akcije u koje je uključen MANS. Mi smo godinu dana tragali za dokumentima o spornom poslu koji je zaključio sa Opštinom Ulcinj i rizikovali ličnu bezbjednost da prijavimo osobu iz vrha organizovanog kriminala.\nDokumentacija koju je MANS dao tužilaštvu pokazuje da je Keljmedi Opštini Ulcinj, dok je na njenom čelu bio Gzim Hajdinaga, preko Prve banke familije Đukanović i u kešu platio za legalizaciju objekta koji je podigao bez građevinske dozvole. Tužilaštvo nije provjeravalo da li je novac stečen trgovinom narkoticima, već se nagodilo sa Keljmendijem i kaznilo ga samo novčano sa 10.000 eura, iako je nekoliko dana ranije njihov kolega, direktor Federalne policije BiH, Dragan Lukač izjavio da će se Keljmendi uskoro naći iza rešetaka zbog organizovanog kriminala.\nSvi znaju da Keljmendi može da pomaže samo svojim zaštitnicima, a to nisu građani Crne Gore, niti MANS, već djelovi zarobljene države koje on finansira, koji ga oslobađaju krivičnih djela, i koji su mu dali pasoš, a zatim se odrekli toga kad smo otkrili bar dio krivičnih djela koje je on počinio. Njegovi partneri su oni koji su mu omogućavali da unosi keš u Crnu Goru i da ga tu pere, a on je zauzvrat finansirao njihove kampanje.\nZato je više nego očigledno da famoznih 200 eura uplate na javni račun protesta nije pomoć Keljmendija slobodnim građanima, već pokušaj kompromitacije. Naser Keljmendi predstavlja sve ono protiv čega se borimo i suštinu razloga za organizaciju građanskih protesta, a to je da konačno moraju biti prekinute veze države sa organizovnim kriminalom koji je okupirao ovu zemlji i zarobio njene institucije, pa čak i one koje su najpozvanije da se bore protiv njega, kao što je Agencija za nacionalnu bezbijednost.\nU sprezi sa institucijama ove države, organizovani kriminal je razorio naše resurse, opustošio privredu a cijelu zemlju koristi kao jedan veliki poligon za pranje prljavog novca od kriminalnih aktivnosti i konačan raskid veza sa kriminalom je jedan od centralnih zahtijeva ne samo građana koji protestvuju na ulicama Crne Gore, već i Evropske unije i ostalih relevantnih međunardnih adresa.\nOvakav providni pokušaj kompromitacije pokazuje da je panika veoma prisutna u strukturama vlasti i da postoji ogroman strah od onoga što donosi budućnost Crne Gore, jer je više nego očigledno da oni, takvi kakvi su, više ne mogu biti njen dio. Strah koji vladajuća elita i njena vojska imaju od energije koja se pokrenula je apsolutno opravdan, jer smo obećali da nećemo prestati da pružamo otpor sve do trenutka dok Crna Gora ne bude slobodna.\nPozivamo poštene ljude da pomognu organizaciju protesta koliko mogu ali nam ne treba novac osoba kao što su Keljmendi i njegovi prijatelji.\nVeć ima poštenih firmi i pojedinaca koji čine koliko je u njihovoj moći, ali nam je neohodna i dodatna pomoć i podrška jer će protesti trajati.\nJoš jednom ponavljamo da nećemo odustati od zahtjeva za smjenu Vlade i poziva građanima da ne plaćaju ugradnje koje je juče izglasala Skupština.\nNeka vrate pokradeni novac sa privatnih računa u državni budžet i uhapse kriminalce, čiju imovinu treba da konfiskuju i da od toga napune državnu kasu umjesto što reketiraju građane.\nZahvaljujući slobodnim građanima i hrabrim pojedincima mi nastavljamo i ne odustajemo od borbe za slobodnu Crnu Goru i institucije koje nisu u sprezi sa organizovanim kriminalom.\nNeće nas zastraštiti i potkupiti na putu kojim smo krenuli, putu ka slobodnoj Crnoj Gori!\nAgencija za nacionalnu bezbjednost ANB Donata Company Duško Marković Korupcija Naser Kelmendi Organozovani kriminal Protesti Protesti 2012 Ulcinj\nPredhodni članakDUP “Komarnica”\nSlijedeći članak Reakcija na izjavu Nasera Keljmendija\ndarko 08/06/2012 16:54\nodavno nisam bio na sajtu i tresem se od smeha…kakav licemer…postujem prave kriminalce al ova beda koja truje nasu decu i omladinu da se naziva biznismenom…ponekad iako sam Srbin pozelim da u ovim krajevima se upraznjva serijatsko a ne Rimsko pravo 🙂\nivan 11/06/2012 20:45\nDa vam je uplatio 200.000 eura biste li mu ih vratili?


Selaković sa Lavrovom: Srbija se nada poseti Putina ove godine - 16.04.2021, Sputnik Srbija\nSelaković sa Lavrovom: Srbija se nada poseti Putina ove godine\nSrbija se nada posete predsednika Rusije Vladimira Putina ove godine, izjavio je šef srpske diplomatije Nikola Selaković na sastanku s ruskim kolegom Sergejom... 16.04.2021, Sputnik Srbija\nrusija, svet, vesti, politika, srbija, vladimir putin\n16:36 16.04.2021 (Osveženo: 01:12 26.08.2021)\n© Tanjug / RADE PRELICŠef ruske diplomatije Sergej Lavrov i ministar spoljnih poslova Srbije Nikola Selaković\nSrbija se nada posete predsednika Rusije Vladimira Putina ove godine, izjavio je šef srpske diplomatije Nikola Selaković na sastanku s ruskim kolegom Sergejom Lavrovom. On je takođe izrazio zahvalnost Rusiji za ulogu u očuvanju teritorijalnog integriteta Srbije i rešenju situacije oko kosovskog pitanja.\nSelaković je na početku susreta s Lavrovom, koji se održava tokom njegove dvodnevne zvanične posete Rusiji, istakao da su sastanci zvaničnika dve zemlje na najvišem nivou dokaz dobrih odnosa Srbije i Rusije i dobre bilateralne saradnje i prijateljstva.\n„Uveren sam da će to rezultirati i sastankom na najvišem nivou i posetom Vladimira Putina Srbiji ove godine. Mi se nadamo toj poseti“, rekao je Selaković i dodao da se u Srbiji sećaju poslednje posete Putina i smatraju da je svaka njegova poseta istorijska.\nLavrov je, sa svoje strane, govoreći o kosovskom pitanju, ukazao na pokušaje napuštanja rezolucije 1244 Saveta bezbednosti UN o rešenju kosovskog problema koji su, kako je rekao veoma opasni.\nLavrov je naglasio da je Rusija zainteresovana za dalje jačanje koordinacije sa srpskim prijateljima na međunarodnoj sceni, u evropskim strukturama kao što su OEBS i Savet Evrope, kao i u UN.


► Savez za Srbiju organizovao u Nišu tribinu i protestnu šetnju\nFoto: Beta, Saša Đorđević\nTribina je prvobitno bila zakazana u sali niškog Simfonijskog orkestra, ali pošto ta ustanova nije odobrila termin za održavanje skupa, čelnici SzS organizovali su je na otvorenom uz konstataciju da "lokalna vlast nije uspela da ih obeshrabri u nameri da ih gradjani Niša čuju".\nPredsednik Demokratske stranke Zoran Lutovac kazao je da SzS organizuje tribine po Srbiji i tako predstavlja svoj program, s obzirom da nema pristup Radio televiziji Srbije kao javnom servisu svih gradjana.\n"Danas je Savez druga po snazi politička opcija u Srbiji iako je svega 20 odsto ljudi čulo za nas. Ljudi nemaju gde da čuju i vide, ali oni koji su čuli, gotovo svi su za SzS", rekao je Lutovac.\nOn je kazao da je Srbija sada "zarobljena" država i to je ključni razlog zbog čega su se opozicione stranke udružile.\n"Mi smo se kao odgovorni ljudi okupili da promenimo to stanje, da Srbiju učinimo demokratskom, političkom državom, da omogućimo slobodne medije, vladavinu prava, fer i poštene izbore", naveo je Lutovac.\nPredsednik Narodne stranke Vuk Jeremić poručio je okupljenim gradjanima da vlast "krade i šakom i kapom", da mediji ne pišu o tome, kao ni o tome da "zbog korupcije dolazimo na svetske 'crne liste'".\n"Od juče smo na 'crnoj listi' (kompanije) Gugl zajedno sa Sudanom i Sirijom, a mediji ćute o korupciji. Jedino je NIN objavio, a Danas preuzeo priču o trgovini oružjem kojom rukovodi otac ministra policije Nebojše Stefanovića. Sa niškog aerodroma poleću avioni ka Saudijskoj Arabiji, a oružje završava u Siriji i Jemenu", izjavio je Jeremić.\nPrema njegovim rečima, stranci "gledaju kroz prste" toj trgovini oružjem zbog "predaje Kosova".\n"U narednih nekoliko meseci tražiće od njega (predsednika Srbije Aleksandra Vučića) da potpiše predaju srpske teritorije, što pokušavaju da nazovu 'razgraničenjem'. Razgraničenje zapravo znači nezavisno Kosovo", ocenio je Jeremić.\nNezavisno Kosovo, dodao je Jeremić, za neku godinu značiće veliku Albaniju, jer ne postoji nijedan pravni medjunarodni mehanizam koji može da spreči dve članice Ujedinjenih nacija da se ujedine.\nPredsednik Dveri Boško Obradović rekao je da SzS predstavlja najveći politički blok u Srbiji u poslednjih 15 godina i da su se predstavnici opozicije dogovorili oko 30 tačaka zajedničke programske platforme.\nTribina SzS završena je mirnom šetnjom Ulicom Nikole Pašića do Skupštine grada Niša gde su članovi tog opozicionog bloka uručili lokalnoj vlasti pozivnice za održavanje tribine u sali Simfonijskog orkestra.\nŠetnja je nastavljena do zgrade Policijske uprave i Obrenovićeve ulice, a završena je na platou ispred "Kalče", gde je skup i počeo.\nOrganizatori građanskog protesta "1 od 5 miliona" u Novom Sadu saopštili su danas da podržavaju direktorku televizijske stanice "Kanal 9" Maju Pavlović u njenoj borbi za...\nDemonstranti blokirali ulaz u zgradu Londonske berze\nBritanski aktivisti koji zbog odnosa prema klimatskim promenama danima ometaju saobraćaj u delovima Londona danas su blokirali glavni ulaz u zgradu Londonske berze, zalepivši se lepkom za pod.\nUdruženje sindikata penzionisanih vojnih lica najavljuje protest pred Ustavnim sudom\nUdruženje sindikata penzionisanih vojnih lica Srbije najavilo je danas proteste penzionera pred Ustavnim sudom Srbije od 17. do 23. maja, jer već neko vreme bezuspešno traže ocenu ustavnosti...\nJovanović: Vesić obmanjuje javnost o odluci Upravnog suda u vezi sa izgradnjom gondole\nŠef odborničke grupe Savez za Srbiju u Skupštini Beograda Nikola Jovanović izjavio je da je zamenik gradonačelnika Beograda Goran Vesić "grubo slagao javnost" današnjom tvrdnjom da...


Vučić: Postoje neformalni razgovori sa socijalistima\nVršilac dužnosti predsednika Srpske napredne stranke (SNS) Aleksandar Vučić izjavio je u nedelju da postoje neformalni kontakti sa Socijalističkom partijom Srbije o formiranju vlade, ali je istakao da ozbiljnih razgovora nema.\n"Postoji neka vrsta neformalnog kontakta, ali ozbiljnih i formalnih razgovora nema", kazao je Vučić za Radio Beograd, navodeći da SNS i dalje čeka odgovor socijalista na poziv da zajedno formiraju Vladu Srbije.\n"Mi taj odgovor i dalje čekamo, ali kao što vidimo, oni razgovaraju s DS-om", kazao je Vučić.\nOn je rekao da velika koalicija demokrata i naprednjaka nije realna i dodao da ne može da negira da je zapad za takvu vladu.\n"To ne bih mogao da negiram. Ne kažem da je bilo pretnji i ucena, ali ne bih mogao da negiram da je bilo pitanja (sa zapada), ali moj je odgovor da to (vlada naprednjaka i demokrata) nije u ovom trenutku realno", kazao je Vučić.


GLAVNA TUŽITELJICA SASTALA SE SA PREDSTAVNICIMA UNDP-a\nSastanak je održan sa predstavnicima Razvojnog programa Ujedinjenih naroda (UNDP), angažovanim na regionalnom projektu za ratne zločine.\nGlavna tužiteljica Tužilaštva BiH, Gordana Tadić, zajedno sa rukovodiocem Odjela za ratne zločine Izetom Odobašićem i svojim saradnicima, sastala se sa predstavnicima UNDP-a, Ivanom Jovanovićem šefom Regionalnog projekta za ratne zločine i Sabinom Hidanović, novom koordinatoricom projekta u Sarajevu.\nNa sastanku je razgovarano o aktivnostima koje UNDP realizuje kroz projekte koji se odnose na regionalnu saradnju tužilaštava koja procesuiraju predmete ratnih zločina, kao i sastanke tužilaca regiona, na kojima se razgovara o aktuelnim pitanjima iz ove oblasti.\nTužilaštvo BiH ima dobru saradnju sa Razvojnim programom Ujedinjenih naroda (UNDP), koja je realizovana kroz ranije projekte povezane sa procesuiranjem predmeta ratnih zločina u Bosni i Hercegovini i regionu.\nPredstavnici UNDP-a upoznali su glavnu tužiteljicu sa aktivnostima koje planiraju realizovati u budućnosti.\nDobra saradnja Tužilaštva BiH i UNDP-a nastavit će se i u narednom periodu.


IZVJEŠTAJ O ŠTETI DO 12. MARTA, ŠTAB POZVAO DA SE JAVE GRAĐANI ČIJI OBJEKTI NISU KATEGORISANI\nPonedjeljak, 22. februar 2021. u 07:48\nZbirni izvještaj o procijenjenim štetama koji će raditi Republička direkcija za obnovu i izgradnju trebalo bi da bude završen do 12. marta, rekao je Radiju Kostajnica portparol opštine Aleksandar Pašić.\nPašić je rekao da će se izvještaj o šteti raditi na osnovu izvršene kategorizacije objekata.\nPrema njegovim riječima, danas će na terenu biti dva tima, od kojih će jedan raditi na kategorizaciji objekata u Pobrđanima, a drugi će obilaziti objekte koji nisu kategorisani, jer vlasnici tokom kategorizacije nisu zatečeni na kućnoj adresi.\nPašić je još jednom pozvao građane čiji objekti nisu kategorisani, a na kojima su istaknuta obavještenja, da se do 26. februara jave na brojeve telefona koji su navedeni na obavještenjima, kako bi i ovi objekti bili kategorisani.\n„Tokom vikenda smo zaprimili jedan zahtjev za alternativni smještaj i ovo lice biće smješteno u kontejner u Taviji. Imamo i prijavljen jedan objekat koji ugrožava bezbjednost okolnih objekata, te 14 oštećenih dimnjaka koji bi trebalo da budu uklonjeni ove sedmice“, naveo je Pašić.\nNAJLJEPŠE DVORIŠTE ALEKSANDRA ZECA\n30. jun u 12:14 1334\n7. jul u 10:34 641\nOBJAVLJENA LISTA ODOBRENIH ZAHTJEVA ZA POMOĆ BORCIMA\n8. jul u 13:46 579\nNAČELNIK: PROBLEM U IZMIRENJU ŠTETE IMOVINSKO-PRAVNI ODNOSI\n13. jul u 15:42 451\n9. jul u 14:56 427\nPOZIV FIZIČKIM I PRAVNIM LICIMA DA IZVRŠE UKLANJANJE AMBROZIJE\n30. jul u 12:20 38\nREDOVNA KONTROLA NAPLATE PARKINGA OD 1. AVGUSTA\n30. jul u 10:54 59\n29. jul u 12:13 178\n130 POTPISA U KOSTAJNICI, POTPISIVANJE PETICIJE NASTAVLJA SE I DANAS\n29. jul u 11:50 100\nDANAS POTPISIVANJE PETICIJE\n28. jul u 09:02 134


20-02-2020 12:48 Svet Region\nHašim Tači i Milo Đukanović (Foto: Jutjub)\nZa isticanje trobojke kazna od 5.000 evra, a može se i u zatvor! Više o tome OVDE.\nVACIĆ OBEĆAVA SIGURAN ULAZAK U SKUPŠTINU: Evo koliko su jaki Desničari u srpskoj politici (VIDEO)\nDODIK SVE OBJASNIO: Veštačka kriza nestaće kada nestane BiH!\nBELA KUĆA POTVRDILA: Grenel ostaje posrednik između Beograda i Prištine! Mali Tramp će obavljati ove tri funkcije!\nMITROPOLIT OBRADOVAO NAROD: Vernici krenuli po ciči zimi u litiju dugu 28 kilometara, a onda ih je sreo Amfilohije (VIDEO)\nMEDOJEVIĆ OŠTRO PO MILU: Satanista Đukanović je neprijatelj hrišćanstva u Crnoj Gori!\nMILO ĐUKANOVIĆ ĆE POBESNETI: Idem u Knin da se izvinim srpskom narodu


Rusija na putu da odbaci dolar, rublja ojačala prema "zelembaću" - BIGportal.ba\nRusija utire put nezavisnosti od američkog dolara, konstatovao je francuski list “Eko”.\nZvanična Moskva započela je proces “dedolarizacije” svoje ekonomije i finansijskog sistema nakon pojave tenzija sa Sjedinjenim Državama 2014. godine sa ciljem zaobilaženja američkih sankcija, piše francuski list.\nRusija je zaključila sporazume o deviznim svopovima sa zemljama koje imaju napete odnose sa Sjedinjenim Državama, poput Irana, Kine i Turske, podseća Sputnjik.\nRanije je zamenik ministra finansija Rusije Vladimir Količev izjavio da Ministarstvo finansija, promenom valutne strukture Nacionalnog fonda za dobrobit 2020. godine planira da smanji udeo dolara.\nPredsedavajući finansijske grupe VTB Andrej Kostin je, sa svoje strane, izjavio da Rusija ima sve preduslove za ekonomski rast i da zemlja nastavlja politiku “dedolarizacije” prilikom međunarodnih trgovinskih operacija.


BG servis Arhive - Stranica 67 od 87 - Dan u Beogradu\nNaslovna » BG servis (strana 67)\nGrad i „Beogradske elektrane“ spremno dočekali početak grejne sezone\n15. oktobar 2012. BG servis 0\nPredsednik Skupštine grada Aleksandar Antić obišao je JKP „Beogradske elektrane“ u Novom Beogradu i pustio u rad novu izmenjivačku stanicu za magistralni toplovod, koja će, po njegovim rečima, unaprediti grejanje u prestonici. On je istakao da su grad i JKP „Beogradske elektrane“ spremno dočekali jutrošnji početak grejne sezone u prestonici, koja će biti na snazi do 15. aprila naredne godine. …\n13. oktobar 2012. BG servis 0\nU nedelju, 14. oktobra od 18.00, u Njegoševoj 77 održaće se svečani skup povodom Dana opštine Vračar. Dan opštine se već tradicionalno obeležava svečanim skupom odbornika Skupštine, poslovnih saradnika, članova obnovljenog Društva za ulepšavanje Vračara, predstavnika nevladinog sektora, zvanica iz sveta kulture, nauke i umetnosti. Negujući tradiciju i ciljeve Društva za ulepšavanje Vračara predsednik opštine Branimir Kuzmanović dodeliće priznanja građanima …\nPage 67 of 87« Prvo...405060«6566676869\t»\t7080...Poslednje »


Šta sanjaju predstavnici vladajuće garniture\nDok je premijer (samo) verbalno okrenut budućnosti, vlada na čijem je čelu i institucije države trasiraju nove puteve ka prošlosti.\nRadikalni Nikolićevi stavovi\nNa očekivanja Evropske unije da se nastave pregovori sa kosovskim zvaničnicima o konsolidaciji odnosa, odgovara predsednik Srbije, najavom nove platforme o Kosovu. Ma koliko nesavremen i iracionalan bio, predsednik ne može i ne sme da ne zna da je vreme takvih priča odavno prošlo. Sklonost verbalnom egzibicionizmu i infantilno egocentrično mišljenje nisu jedini uzroci ovakvim nastupima. Predsednik više ne ume i ne može da skriva svoje radikalne i ekstremističke stavove. Teško mu je da prihvati pravila koja nije sam kreirao i još teže da postupa po zahtevima realnosti. Zbog toga negira stvarnost i konstruiše sopstvenu u kojoj odlučuje, zaključuje, naređuje i rešava kako će da bude. Sa tih virtuelnih pozicija pravi velike štete, čije posledice osećaju isključivo građani Srbije. Našao se na društvenoj poziciji čiji diskurs značajno prevazilazi njegove kognitivne potencijale i takva nekompatibilnost ne omogućava učenje novih uloga i odgovornost za izgovorene reči i donete odluke. Komentari susreta sa predsednicama Hrvatske i Kosova nedvosmisleno pokazuju da predsednik ne želi da prikrije nedostatak elementarne pristojnosti i diplomatskih veština, neophodnih prilikom komentara susreta sa najvišim predstavnicama susednih država. Nadmenost bez pokrića predstavlja često prezentovanu osobinu predsednika Srbije kojom se eksponira u komentarima stavova predstavnika međunarodne zajednice. Otvorena ili nevešto prikrivena nota kritizerstva i neslaganja, jasna je poruka zvaničnicima Evropske unije da srpski zvaničnici nemaju usaglašene stavove o pristupanju zajednici. Istupi poslanika vladajuće partije u skupštini i nekim medijima, samo potvrđuju da srpski predstavnici u zakonodavnoj i izvršnoj vlasti ne žele da država koju predstavljaju dobije šansu da se priključi zajednici evropskih država. Takvu poruku poslao je i predsednikov savetnik Oliver Antić, neposredno učestvujući u aktivnostima oko rehabilitacije Draže Mihailovića. Svakako je u državi, čiji je pravni sistem fluidna i svakodnevnim uticajima podložna kategorija, Antić imao uticaja na odluku Višeg suda, koji je proces vođen 1946. godine proglasio pravno insuficijentnim. Savetnik predsednika za pravna pitanja predstavlja ovu odluku kao rehabilitaciju čoveka čija je uloga u II Svetskom ratu upamćena i verifikovana kao zločinačka. Ako pravni savetnik, za koga ne bi trebalo da postoji sumnja, da poznaje pravni sistem, javnosti predstavi odluku suda kao aboliciju, nameće se zaključak da je takve izjave davao tendenciozno i sa određenim ciljem. Predsednik i njegov savetnik ovakvim ujdurmama žele da pokažu da mogu sopstvenim intervencijama da direktno utiču na izmenu sadržaja prošlosti, koji je prihvatila većina građana.\nZuko Džumhur: Zidna slika u pristanišnoj zgradi aerodroma "Nikola Tesla" u Beogradu, detalj, 1961.\nPredsednikov savetnik je decenijama učestvovao u devastaciji pravnog i drugih sistema ove države, dok ih nije doveo do aktuelnog haosa Sada je pokrenuo ekspertizu procesa od pre 70 godina, da se ne bi bavio aktuelnim stanjem u pravosuđu čiji je rad od strane evropskih komisija ocenjen veoma nepovoljno. Vraćanjem u prošlost nedvosmisleno pokazuje da ga konsolidacija pravnog sistema i države ne interesuje. On, kao i njegov predsednik, ne želi uređenu i pravno sigurnu državu. Njegov i predsednikov cilj je održavanje permanentnog stanja haosa i plasiranje inadžijskih stavova Evropi. Eksponiraju se kao ksenofobični radikalni ekstremisti kakvi su bili od početaka bavljenja politikom. Procenili su da je sada vreme da ponovo javnost i zainteresovane iz Evrope podsete da oni postoje sa svojim autentičnim destruktivnim i asocijalnim vrednostima. Te vrednosti savremena civilizovana ljudska zajednica apostrofira kao neprihvatljive, i kvalifikuje na isti način državne sisteme koji ih proklamuju.\nDestruktivni ministar Vulin\nMinistar Vulin, opskurna i štetočinska ličnost, čije su političke aktivnosti uvek vođene na štetu građana, ponovo istrajava u nameri da se suprotstavlja svakoj logici i zdravom razumu. Ministarstvo na čijem je čelu predlaže da se u Beogradu podigne spomenik Gavrilu Principu. Ponovo se pažnja javnosti usmerava jedan vek u prošlost. Nesrećni mladić je zbog neiskustva i isključivosti koju pokreću emocije svojstvene mladima, ubio austrougarskog prestolonaslednika i njegovu trudnu suprugu. Takav čin, ma prema kome bio usmeren, predstavlja zločin. Pošto je izvršen atentat na drugu po značaju ličnost Carstva, poznato je kako je reagovala Austrougarska i kako su se događaji u Srbiji, Evropi i svetu odvijali. Gavrilo Princip i njegovi drugovi iz zavereničke grupe, verovali su da se bore za slobodu svog naroda, kao što su svi ekstremisti i teroristi u ljudskoj istoriji do današnjih dana verovali, kada su organizovali i izvršavali atentate. Ministar Vulin, i svi koji učestvuju u organizaciji i realizaciji ideje o postavljanju spomenika, svakako da ne veruju da teroristički čin može da se logično poveže sa idejom slobode. Njihove namere potiču iz drugih mentalnih sfera. Oni žele da pokažu Evropi da poštuju i visoko vrednuju aktivnost čoveka, koji simbolično personifikuje okidač koji je pokrenuo rušenje velike Carevine. Vulin i njegovi zaverenici razumeju i dobro se snalaze u destrukciji, koju su disciplinovano sprovodili pod komandom Mirjane Marković. I onda, kao i sada rugaju se svakom nastojanju da Srbija kao država postane uređena, pravno i ekonomski sigurna, kako za njene građane, tako i za sve koji požele da u njoj žive i rade. Spomenik Gavrilu Principu nema veze sa pijetetom koji, navodno, ovi ljudi osećaju prema njegovoj žrtvi. On će predstavljati paradigmu stavova nekih članova vlade i skupštine prema Evropskoj Uniji. Svi se verbalno deklarišu da Srbija treba da postane članica Unije i svi priželjkuju da Unija prestane da postoji, kao što je prestala da postoji Austrougarska monarhija posle hica Gavrila Principa. Spomenik u Beogradu je spomenik tom hicu, koji mnogi predstavnici vladajuće garniture sanjaju, a Vulin taj san simbolično pretvara u javu.


NEZNATNO SMANJEN IZVOZ IZ SREDNJEG BANATA\nPogoni nemačke kompanije "Drekslmajer"\nZRENJANIN – Za prvih osam meseci ove godine obim spoljnotrgovinske robne razmene srednjobanatskog regiona bio je 354 miliona evra, što je u odnosu na isti period prethodne godine smanjenje od 0,4 posto.\nPogoni nemačke kompanije “Drekslmajer”\n– Srednjobanatski okrug u ukupnom obimu spoljnotrgovinske razmene Srbije učestvuje sa 1,76 procenata, a u odnosu na Vojvodinu sa 6,23 posto. Privreda srednjobanatskog regiona izvezla je proizvode u vrednosti od 193,2 miliona evra, dok je ostvaren uvoz u iznosu od 160,7 miliona evra – kaže potpredsednik Regionalne privredne komore u Zrenjaninu Momčilo Nikolčić, uz napomenu da je izvoz za 0,4 odsto manji od ostvarenog u istom periodu prethodne godine, dok je uvoz smanjen za 0,5 odsto.\nIstovremeno, za period januar – avgust 2016. godine ostvaren je suficit u spoljnotrgovinskoj razmeni regiona u iznosu od 32,48 miliona evra sa pokrivenošću od 120,2 posto.\nNajveći izvoz ostvaren je u Nemačku, 64,1 milion evra, a zatim Italiju – 52,1 milion evra, dok je Makedonija treća sa 9,9 miliona. Iz Nemačke je najveći uvoz, celih 58,5 miliona evra, iz Italije 36,1, a Rumunije 20,1 milion evra. Najveći suficit je u razmeni sa Italijom – 16 miliona evra.\nSve srednjobanatske lokalne samouprave imaju suficit u razmeni, najveći izvoz je iz Zrenjanina – 155,4 miliona evra, pa iz Novog Bečeja 13,5, a Nove Crnje 10,5 miliona.\nTagoviIzvoz Nemačka Regionalna privredna komora Zrenjanin spoljnotrgovinska razmena\nOVI STANOVI IZGLEDAJU FENOMENALNO, A JOŠ SU I ENERGETSKI EFIKASNI (FOTO)


Vučić: Nije tačno da je bilo više umrlih od korone od zvaničnih podataka | Boom93\nVučić je odgovarajući na pitanje o sumnjama da je broj umrlih od kovida 19 veći od zvaničnog, koje je prilikom obilaska gradilišta kovid bolnice u Batajnici bilo postavljeno ministru zdravlja Zlatiboru Lončaru, rekao da nije bilo skrivanja broja umrlih od korona virusa, kao i da će biti uradjena „kompletna revizija za svaku smrt“.\n„Srbija će uraditi kompletnu reviziju, to će da radi kliničari. Srbija će pvi put da uradi ono što od 2000. godine nije uradila nijednom“, rekao je Vučić i dodao da će na pitanje odgovoriti jer je „Lončar odavno u ostavci“.\nVučić je rekao da je u Srbiji sa 16.297 testova na korona virus na 100.000 stanovnika „ubedljivo najviše testirano u celom regionu, ne samo zapadnog Balkana“.\nNakon što mu je predao reč, ministar Zlatibor Lončar je na pitanje novinara odgovorio da „informacija da je umrlo tri puta više ljudi (od korona virusa) nije tačna“.\n„Stojim iza toga da nije utemeljeno ni na jednom dokazu, to apsolutno nije tačno“, rekao je Lončar.\nOznakeAleksandar Vučić COVID-19 Covid19 epidemija Koronavirus Preminuli Srbija


Ako vas nagrada Handkeu vrijeđa, podržite Memorijalni centar Srebrenica | INS\nDirektor Memorijalnog centra Srebrenica - Potočari Emir Suljagić potvrdio je kako su već počele pristizati uplate na račun Centra kao odgovor na dodjelu Nobelove nagrade za književnost austrijskom književniku Peteru Handkeu.\nSuljagić je na svom Twitter profilu objavio dokaz o jednoj od uplata koje su pristigle u njegov inbox.\nNakon što je Handke dobio Nobelovu nagradu za književnost, što je izazvalo ogorčenje građana zbog njegovog javnog negiranja genocida u Srebrenici, novinar Nedžad Abdić je na Twitteru pozvao građane da kao odgovor na dodjelu nagrade Handkeu podrže rad Memorijalnog centra, pišu Vijesti.ba.\nPotpredsjednik entiteta RS Ramiz Salkić također je pozvao na podršku Memorijalnom centru.\n„Memorijalnom centru ne treba sadaka, već je naša obaveza da podržimo njegov rad“, kazao je Salkić na radio BIR-u.\nDonacije su omogućene za privatna lica, a ako i vi želite da pomognete rad Memorijalnog centra u Potočarima, novac možete donirati na sljedeći način.


VUČIĆ: Srbija neće bankrotirati\nVUČIĆ: Srbija neće bankrotirati\nKrenuli smo da sprovodimo sve ono što je potrebno da bi Srbiju izvukli, kaže Vučić. Krstić je pomogao Vladi, mi danas imamo potpuno stabilno finansijsko tržište\nDugo razgovaramo o merama fiskalne konsolidacije i postavlja se pitanje da li su građani razumeli šta smo hteli da uradimo, rekao je premijer gostujući na RTS. On je dodao da su Lazar Krstić, on ali i drugi ministri u Vladi rešili da krenu u reforme.\nPremijer je rekao da su sve vlasti pred izbore posezale za povećanjem plata i penzija. „Mi to nismo uradili, čak smo uveli solidarni porez, i to je bio signal, koji su građani videli – da neki drugi ljudi dolaze. Mi smo, sa jedne strane, napadani da nikada nećemo da sprovedemo reforme, a sa druge strane, te reforme napadaju“.\nKako je dodao, reforme koje slede su neophodne i teške, ali su za boljitak društva, koje će to osetiti za 3 ili 4 godine.\nPolitičari su se ranije više brinuli o tome ko će kome da kaže ružnu reč, a danas čak i neki naši protivnici misle da je Zakon o radu dobar, kao što je LDP, DSS, pa i neki ljudi iz DS, rekao je Vučić. On je ocenio da i politički protivnici poštuju i priznaju da je ovo veliki napredak i velika reforma i da i oni znaju da je takav Zakon o radu, doduše, kako je rekao, nešto liberalniji, donosio i Zoran Đinđić 2001. godine.\nOn je naveo da se novim zakonom garantuje minimum prava u pogledu rada noću, smenskog rada, na dan praznika, a veoma precizno su navedeni otkazni razlozi i procedure za zaštitu radnika.\nVučić je, komentarišući Zakon iz 2001. godine, rekao da ga čudi što sada oni koji su podržavali takav liberalniji zakon, sada kritikuju aktuelni sa tobože socijaldemokratske pozicije.\n„Mi hoćemo fleksibilnije tržište rada, pokazalo se da su i sada sa ovim zakonom o radu ljudi dobijali otkaze“, napomenuo je Vučić.\nPrema njegovim rečima, u prethodnoj deceniji napravljen je jedan nakaradni sistem u kome svi žele da rade u javnim preduzećima.\nZahvaljujući neodgovornoj politici u prethodnom periodu, imamo ovakvu situaciju. Danas imamo situaciju da brane radna mesta starim Zakonom o radu, što rade ovi koji protestuju a taj zakon je doveo do toga da su mnogi ostali bez posla, rekao je premijer i dodao: „Od 2005. je opalo 354.000 radnih mesta, a od toga 318.000 je iz privatnog sektora“.\nU tom periodu od 2007. do 2013. penzije su povećane 72% – nekima je bilo potrebno za izbore, a nekima posle izbora, rekao je Vučić. Zbog toga što su uradili mi smo došli dotle da izgubimo u međuvremenu 705 milijardi dinara, rekao je. „Mi imamo nezdrav i bolestan sistem“.\n„Imali smo sreću za milijardu od Arapa, pa da možemo da premostimo ovu godinu, ali šta ćemo iduće godine?“, rekao je on dodajući da šta god da su pokušali – nije dalo rezultate.\n„Kada sam najavio u svom ekspozeu da će u javnom sektoru biti smanjene plate za 10%, svi su povećali koeficijente… Imate četiri opštine u Srbiji koje su ispoštovale odluku da se ne zapošljavaju ljudi… Bez obzira da li su naprednjaci ili ne – svi su isti lažovi“, rekao je on.\nKrstić je rekao da je ono što je rešenje za naše stanje to da se 20 %, 15 % smanje plate i penzije, ali ja nisam mogao to da prihvatim, rekao je. „Ja sam rekao da mislim da nije realno da ljudi mogu to da prežive“, dodao je.\nVučić kaže da sve što je Lazar Krstić rekao – bio je u pravu, ali da on nije mogao da prihvati njegove predloge. On je dodao da sa njim radi i dalje, da je Lazar Krstić njegov savetnik u kabinetu.\nPremijer kaže da ne želi da vidi nezadovoljne ministre u vladi, ističući da mu je teško pao odlazak ministra finansija Lazara Krstića, ali da ne želi da govori više o njegovom ličnom činu.\n„Krstić je pomogao Vladi, mi danas imamo potpuno stabilno finansijsko tržište, i Srbija je krenula“, rekao je Vučić o bivšem ministru finansija, koji je u subotu podneo ostavku na tu funkciju.\nPremijer je rekao da je članovima vlade poručio da, ako su nezadovoljni, izađu iz vlade.\nVučić ocenjuje da će Srbiji biti bolje za 3-4 godine, i da neće biti bankrota. On je istakao da su zakoni i reforme koje su predviđene naišle na pozitivnu reakciju svuda u svetu, da su takve zakone sproveli i u Estoniji, i u Grčkoj, koja je na to naterana jer je bila pred bankrotom, a Srbija, kako je rekao, neće da bankrotira.\nPremijer je istakao da su postupci u prethodnom periodu doveli do nakaradnog sistema gde su ljudi bežali iz privatnog u javni sektor.\n„Ljudi mi idemo u EU, ovo je zakon koji podržava EU… Je l nećete u EU? Pa kažite nam to… Kažite nam da onda idemo u samoupravljački sistem… Hoćete u takav sistem? Ja u to ne idem“, rekao je on govoreći o Zakonu o PIO i Zakonu o radu.\nSve agencije, intitucije, investitori – svi su podržali ovaj Zakon o radu, dodao je. On je rekao da je Krstić predlagao povećanje struje, a da građani zaboravljaju da Srbija ima najniže cene struje.\n„Da li smo mi lopovi, da li zakonom o radu krademo, uzimamo, otimamo da vidimo naše motive“ zapitao je Vučić i podvukao:\n„Jedini naš motiv jeste da u zemlji pokrenemo stvari – reformišemo je i da za tri-četiri godine svi mogu da kažu mi smo normalna zemlja“.\nPrema njegovim rečima, „nećemo da budemo nakaradni“ i neće se dozvoliti da Srbija doživi bankrot.\n„Nećemo doživeti bankrot iako su nas neodgovorni ljudi doveli do ivice bankrotsva – nećemo jer ćemo preduzeti sve mere da budemo normalna zemlja“, rekao je premijer i dodao da će se sve to učiniti bez ičije pomoći.\nOn je naveo da ne može da kaže da li će to umeti da se ceni, ali je siguran da će Srbija biti bolja i modernija i normalnija zemlja pre kraja mandata ove vlade.\nNikada više nijedna vlada neće posle menjati ovakve norme, kazao je Vučić.\nDošlo je vreme za reforme i kao što sam i rekao u ambasadi Francuske večeras, svi vide da reforme ne odlažemo i da to znači ozdravljenje i boljitak za srpsku porodicu, za Srbiju, napomenuo je Vučić.\nOdgovarajući na pitanja, premijer je naveo da smatra da bi aktuelni ministar privrede Dušan Vujović bio dobro rešenje za ministra finansija, ako se bude izjasnio da želi da prihvati to ministarstvo.\nGovoreći o spremnosti ljudi da prihvate reforme, Vučić je napomenuo da su ga svi ismevali kada je rekao da je potrebna analiza korišćenja službenih vozila.\nKako je rekao, nismo postigli ozbiljne rezultate, uprkos trudu, jer neki od njegovih prijatelja i kolega nisu razumeli potrebu za reformama.\n„Neki jesu, recimo Stefanović u MUP-u jeste. Mnogi drugi nisu. Bio sam razočaran kada sam čitao da su hteli da ispoštuju formu pa da dobiju isti ili veći broj vozila“, rekao je premijer.\nIstakao da mu je ta tema ukazala koliko smo nespremni za reforme. Naveo je da on ide samo u jednom automobilu i samo ponekad, kad iz službe obezbeđenja smatraju da je to neophodno, ide još jedan auto u koloni. Rekao je da se to nikad nije dogodilo u Srbiji.\n„Sve iz ekspozea ćemo da ispunimo za 100 dana“\nVučić je rekao da će do 4. avgusta, kad je 100 dana vlade, biti ispunjeno sve što je izneo u ekspozeu, osim smanjenja plata.\n„Sve iz ekspozea, osim smanjenja plata, sve ćemo da ispunimo do 100 dana vlade, odnosno 4. avgusta, sve od A do Š“, rekao je Vučić na RTS.\nOn je naveo da se još ne zna kako će izgledati mere fiskalne konsolidacije i na koji način će se uštedeti, ali i ponovio da neće prihvatiti smanjenje penzija za 20 odsto, što je predlagao ministar finansija Lazar Krstić.\nVučić je rekao da će pre uvođenja mera konsolidacije morati da se promeni „bolesno stanje u javnim preduzećima“, jer je, kako je naveo, neizdrživo da EPS, Železnice budu onakve kakve su danas, i budu usvojeni reformski zakoni – o radu, stečaju, privatizaciji…\nOn je naveo da je za njega ekonomski patriotizam kad svaki građanin plaća porez, brine o stanju javnih finansija kao o svojim porodičnim i ličnim finansijama, kao i otvaranje sopstvnenog biznisa.\nGovoreći o tome koliko teško idu reforme, premijer je naveo primer službenih automobila, ukazujući da mnogi nisu razumeli da mora da se preduzimaju teške mere.\nKako je rekao, čule su se kritike na njegov račun kada je govorio upotrebi službenih vozila, da su ga i ismevali kada je tražio analizu korišćenja pa čak i ljudi iz njegovog najbližeg okruženja.\nVučić je napomenuo da tu nisu postignuti ozbiljni rezultati i da se trudio, čitao, gledao i video koliko i njegovih stranačkih kolega i drugih nije razumelo potrebu.\n„Recimo (ministar unutrašnjih poslova Nebojša) Stefanović je razumeo – mnogi drugi nisu i samo su ispunili formu i poslali dopis i dobili isti ili veći broj vozila“ rekao je Vučić.\nNa tom primeru, prema njegovim rečima, video je koliko je teško sprovesti reforme i koliko ljudi neće da se odreknu automobila i privilegaija.\nOn je dodao da lično ide sa jednim, nekada najviše sa dva automobila kada su takve bezbednosne procene, a ne sa pet kako su to prethodnici radili…\n„Sramota me je da trošim više novca građana i da gledam koliko para narodnih skrcamo na to“, dodao je Vučić.\nZbog svega toga i potrebe reformi i da Srbija postane normalna zemlja, Vučić je naveo da neće da dozvoli da neko kaže da želi više od njega da zaštiti radnička prava, a vidi se šta je uradio u prethodnih sedam godina.\n„Jednako teško i sa Merkelovom i sa Putinom“\nPremijer kaže da Srbija nikad nije imala jaču podršku u svetu i da o tome svedoče rezultati njegovih poseta Francuskoj, Nemačkoj i Rusiji. „Srbiju nigde nismo obrukali“, rekao je Vučić za RTS i dodao da je srpska delegacija iz svih poseta došla sa mnogo dobrih rezultata, od kojih neke nije očekivala.\nVučić je rekao da je „jednako lepo i jednako teško razgovarati sa Angelom Merkel i sa Vladimirom Putinom“. Vučić je naveo i da je u Francuskoj, na primer, razgovarano o metrou, obećana pomoć za poljoprivredu, železnicu…\n„Nikada takva podrška u Francuskoj“, rekao je Vučić i dodao da je slično bilo i u Nemačkoj i Rusiji.\nPrema njegovim rečimam, juče je imao veoma dobar razgovor sa pomoćnicom američkog državnog sekretara Viktorijom Nuland i da se mogu očekivati nove investicije iz te zemlje.\nOdgovarajući na pitanja o nedavnoj poseti nemačkih parlamentaraca Srbiji, Vučić je rekao da nisu postavljeni nikakvi novi uslovi i da su to uslovi poznati već pet godina.\nOn je naveo se sa Andreasom Šokenhofom razgovaralo o zakonu o radu, situaciji u Kosovskoj Mitrovici, reformama…\nOdgovarajući na pitanje o interesovanju stranih kompanija za Železaru Smederevo, Petrohemiju, Vučić je rekao da su za Železaru zainteresovane američke i ruske kompanije, a da će se izabrati najbolje rešenje za zemlju i radnike.\n„Ako to (Železaru) uspemo da završimo, to će biti veliki – ogroman uspeh za sve nas. Svakako smo spremni da pomognemo investitoru i izabraćemo najbolje rešenje i za radnike i za Srbiju“, rekao je premijer.\nKako je naveo, to su ključna preduzeća koja mogu da rade izvanredno i zarađuju ogroman novac.\nMeđutim, on je upozorio da se radi o firmama koje imaju 500 miliona evra negativnog kapitala, da „nismo dobra udavača“, te da su stoga sve priče da „neko hoće da nam otme nešto, čista glupost“.\nGovoreći o donatorskoj konferenciji 16. jula u Briselu, Vučić je rekao da je to veoma važan politički događaj, ali da je malo ko to primetio, zato što su ljudi nezadovoljni.\n„Niko zimu neće dočekati na ulici, svi će dobiti kuće od države. Ljudi ne moraju da budu nervozni, ali sve treba uraditi tako da niko ne može da kaže da je i jedan dinar negde nestao“, zaključio je Vučić.\n„Nikakav rizik povodom Južnog toka“\nPremijer je povodom izgradnje gasovoda Južni tok rekao da Srbija nema nikakvu vrstu rizika u tom poslu i da je ruska strana prihvatila i uvažila sve naše primedbe.\n„Mi nemamo nikakvu vrstu rizika i kad nam kažu – mi to da gradimo, a gas da ne poteče, nama i to odgovara, nama sve odgovara. Ruska strana nam je zaista izašla u susret“, rekao je Vučić.\nPrema njegovim rečima, Rusija je uvažila sve naše primedbe i zahteve koji su bili teški.\n„Ruska strana je sve to prijateljski prihvatila i hvala im na tome“, istakao je premijer.\nOn je ocenio da bi Srbija dobila bolje uslove da je o tome pregovarano od početka, odnosno od 2008. i 2009. godine.\n„Mislim da bismo imali nešto povoljnije stvari, da bismo izborili 50:50, a ne 49:51“, naveo je Vučić.\nO Fijatovim automobilima…\nVučić kaže da u Moskvi nije odbijena mogućnost da se Fijatovi automobili izvoze u Rusiju.\n„Ne volim da govorim velike stvari, ali to nije odbijeno. Očekujem da ruski predsednik Vladimir Putin dođe u Srbiju, ne mogu da obećam da će to da bude pozitivno rešeno, ali postoje šanse“, rekao je Vučić govoreći o nedavnoj poseti Moskvi tokom koje se sastao sa Putinom i premijerom Dmitrijem Medvedevim.\nIli je drogiran ili je čipovan, a možda i pod hipnozom.


Na konferenciji za novinare povodom drugog paketa mera podrške privrednim subjektima koje je Grad Novi Sad pripremio u cilju ublažavanja negativnih posledica epidemije bolesti Kovid 19, gradonačelnik Miloš Vučević najpre se osvrnuo na epidemiološku situaciju. Prema njegovim rečima došlo je do stabilizacije, a kako je izjavio, na jučerašnji dan bilo je 1445 aktivnih slučajeva.\n“Imamo pad broja zaraženih, samo pre nekoliko dana bilo ih je 1821. Na dnevnom nivou, juče je evidentirano 20 novih slučajeva, što je najmanje u poslednjih mesec dana. To ne znači da možemo da se opustimo, tako da će primena mera biti nastavljena, jer očigledno daju rezultate i doprinose relaksaciji zdravstvenog sistema. Opasnost je i dalje tu, moramo biti odgovorni, te će mere vezane za korišćenje bazena biti na snazi do kraja letnje sezone, osim za sportske klubove”, naglasio je Vučević.\nKako je ocenio, zahvaljujući stabilnom budžetu prethodnih osam godina, što je zasluga svih koji žive u Novom Sadu, Grad je u mogućnosti da pomogne onima čije poslovanje je otežano.\n“Proletos smo izdvojili u te svrhe dva miliona evra, a sada paket mera iznosi milion i 100 000 evra, odnosno 122 525 210 dinara. To podrazumeva popust od 50 posto za zakupce poslovnog prostora kod Uprave za imovinu za avgust i septembar, ali taj period će biti produžen do kraja godine za sve mere. Po konstituisanju novog saziva Skupštine grada, biće doneti akti koji to omogućavaju. Popust od 50 posto, namenjen je i zakupcima prostora na SPENS- u, kao i za poslovni prostor, zemljište za postavljanje manjih montažnih objekata, za sve rezervacije, zakupe tezgi i akontaciju za Kvantašku pijacu, kod JKP ”Tržnica”. Oslobađanje plaćanja u visini od 100 posto vrednosti zakupa poslovnog prostora predviđeno je za bioskop ”Arena”, a predviđeno je i potpuno oslobođenje plaćanja takse za zauzeća javne površine za letnje i zimske bašte, kioske, uređaje za kokice. Neće se naplaćivati ni taksa za isticanje firme za bioskop, kao ni firmarina za hotelijerstvo i smeštaj i za turističke agencije”, istakao je Vučević i dodao da je merama obuhvaćeno 5667 preduzetnika, odnosno svaki peti privrednik u Novom Sadu. Kako je naveo, mere su kreirane prema stepenu ugroženosti.\n“Imaćemo manje prihode u budžetu zbog ovoga, ali dugoročno, to je bolje za Grad, jer ćemo zadržati radna mesta i pomoći privrednicima da opstanu. Grad će do kraja godine normalno funkcionisati, uprkos ozbiljnim izazovima oko JGSP-a i SPENS-a”, rekao je gradonačelnik.\nOn je takođe kazao da je u Novom Sadu dobar trend kada je reč o zaposlenosti, tj. da se beleži rast od 5554 nova zaposlena u poslednjih jedanaest meseci.\n“Većina ih je zaposlena u privatnom sektoru i vidi se šta je značio dolazak velikih firmi. Prosečna neto zarada u Novom Sadu je, od juna 2019. do danas, porasla za 7322 dinara, te iznosi 65 887 dinara. Približavamo se proseku od 600 evra. Našim redovnim aktivnostima putem Uprave za privredu, ove godine smo 205 miliona dinara investirali u privredu grada, što obuhvata programe samozapošljavanja, žene preduzetnice, startapove, a u saradnji sa Regionalnom razvojnom agencijom Bačka, izdvojili smo i sredstva za mala i mikro preduzeća za kupovinu opreme”, naglasio je Vučević.\nTags: diplomatija, Miloš Vučević, novi sad


Nova bura na Pacifiku: Američka vojska isprovocirala Pjongjang\nM. K. 16. maja 2018. 19:48\nZbog američkih vojnih vežbi sa Južnom Korejom, Pjongjang je otkazao dogovoreni samit sa visokim zvaničnicima Seula i zapretio da će otkazati sastanak Kim Džong Una sa američkim predsednikom Donaldom Trampom, najavljen za 12. juni u Singapuru.\nPentagon je, s druge strane, saopštio da je vojna vežba sa Južnom Korejom rutinska i isključivo odbrambenog karaktera, a iz Stejt department su poručili da nemaju nikakvih informacija o tome da Pjongjang želi da otkaže samit sa SAD.\nBorislav Korkodelović, novinar i spoljnopolitički komentator, nada se da je poslednja reakcija Pjongjanga samo jedna od prolaznih bura kojima ćemo biti svedoci do susreta Donalda Trampa i Kim Džong Una. On ne isključuje mogućnost da Severna Koreja na ovaj način pokušava da ojača svoju pregovaračku poziciju.\n„Na neki način postavljena je ’velika scena‘ za jedan od istorijskih sastanaka 21. veka, time što je postignuta saglasnost oko mesta i datuma susreta lidera SAD i Severne Koreje. Sada se, međutim, iza scene, verovatno vodi žestoka bitka oko samog sadržaja razgovora Trampa i Kima. Naime, očekivanja partnera u pregovorima su dosta podeljena, jer Amerikanci insistiraju na što je moguće širem pojmu denuklearizacije, na šta Severnokorejci imaju ozbiljne primedbe. Sa druge strane, Pjongjang očekuje da u tim pregovorima bude razmatrano ono što oni žele — ukidanje ili makar fazno ublažavanje međunarodnih sankcija čiji su inicijator bile SAD, kao i normalizacija odnosa između Vašingtona i Pjongjanga“, ocenjuje Korkodelović.\nNa pitanje da li su SAD, insistiranjem na održavanju vežbi sa Južnom Korejom, ugrozile pozitivan razvoj situacije na Korejskom poluostrvu, Evgenije Kim iz Centra za korejske studije na ruskom Institutu za Daleki istok kaže da je za Amerikance uobičajeno da vrše pritisak na Severnu Koreju kako bi ona pristala na sve njihove uslove.\nNemački „Bild“ otkriva ko najviše strahuje zbog povlačenja SAD iz…\n„Međutim, treba istaći da su vežbe bile unapred zakazane i izdvojena su velika sredstva, tako da ih nije bilo moguće otkazati. Ipak, ne mislim da je susret Kima i Trampa pod znakom pitanja zbog ovih takozvanih odbrambenih vežbi, mada sve zavisi od toga kako će se ponašati zvanični Vašington. Severna Koreja je napravila nekoliko prijateljskih koraka za relaksaciju odnosa na poluostrvu, na primer, pristala je da zatvori nuklearni poligon. Za razliku od Pjongjanga, Seul nije u mogućnosti da vodi toliko samostalnu politiku i primoran je da pristane na sve što kažu američki partneri“, napominje Kim.\nČinjenica je, kaže Borislav Korkodelović, da su SAD preko „jastrebova“ u administraciji, pre svega savetnika za nacionalnu bezbednost Džona Boltona i u manjoj meri novog državnog sekretara Majka Pompea, na neki način narušile dobru atmosferu koja je vladala praktično od prvog januara ove godine, kada je Kim Džong Un izašao sa iznenadnim predlogom da Severna Koreja učestvuje na pregovorima.\n„Bolton insistira na konceptu denuklearizacije odmah i potpuno i predlaže takozvani libijski model, koji je podrazumevao da sva nuklearna postrojenja u Džamahiriji u vreme pukovnika Gadafija budu rasklopljena, ukrcana na američke brodove i prevezena na američku teritoriju, gde su u čeličanama uništavana ili prerađivana. Severnokorejci to kategorički odbijaju i napominju da su oni nuklearna sila, za razliku od Libijaca koji su tada tek počinjali svoj nuklearni program, pa se ne mogu povlačiti paralele i kopirati modeli“, objašnjava Korkodelović.\nNešto manje optimističan stav u pogledu ugovorenog susreta Kim Džong Una i Trampa ima Ildus Jarulin, profesor na moskovskom Tihookeanskom državnom univerzitetu. On za Sputnjik kaže da nije ni trebalo očekivati da do velikog napretka na Korejskom poluostrvu dođe odmah.\n„Severna Koreja je zabrinuta ne samo zbog vežbe već i zbog izlaska SAD iz nuklearnog sporazuma sa Iranom. To je istočna taktika — korak napred, dva koraka nazad, ponovo korak napred. Kim je potvrdio da je Severna Koreja spremna za normalizaciju odnosa, ali to ne znači — odmah. Ne mislim da će susret sa Trampom biti otkazan, ali isto tako ne verujem da će do njega doći u skorijoj budućnosti, i to ne samo zbog SAD već i zbog Severne Koreje, čije je ponašanje takođe potpuno nepredvidljivo. Oni su već nekoliko puta najavljivali normalizaciju, ali kasnije se sve vraćalo na staro“, kategoričan je Jarulin.\nBorislav Korkodelović napominje da je rešavanje situacije na Korejskom poluostrvu praćeno činjenicom da sve tri strane, Južna Koreja, Severna Koreja i SAD, moraju da vode računa o reakcijama unutar njihovih zemalja. Zato su, kaže, pojedini potezi često u funkciji poruka domaćoj javnosti.\n„U Južnoj Koreji su dosta jake konzervativne snage i postoji veliki broj ljudi koji ne veruju severnokorejskom lideru. Oni smatraju da on želi da zabije klin u odnose između Vašingtona i Seula, da je veroloman i da se zapravo nikada nije odrekao sna da ponovo napadne i okupira Južnu Koreju. Sa druge strane, u SAD su veoma jake i uticajne organizacije koje u odnosima sa Pjongjangom zagovaraju čak i više od Trampovo koncepta ’maksimalnog pritiska‘, što sigurno da ne doprinosi dobroj atmosferi“, ističe Korkodelović.\nKako kaže, i sam lider Severne Koreje mora da razmišlja kakva će biti reakcija vojnih krugova i bezbednosnih službi u slučaju brzog i potpunog procesa denuklearizacije, koji zagovaraju SAD.\n„Konačno, tu postoji i određen znak pitanja, pre svega kod Narodne Republike Kine, a možda u manjoj meri i kod Rusije, u smislu šta donosi taj eventualni brzi proces denuklearizacije Severne Koreje, odnosno koliko on može da izazove tektonske promene na Korejskom poluostrvu u odnosu snaga velikih sila i uopšte u regionu Severoistočne Azije. Sve su to pitanja koja lebde nad samitom koji treba da bude održan 12. juna, i ja ne bih isključivao da će do tada biti još dešavanja i informacija poput ovih poslednjih iz Pjongjanga“, zaključuje Korkodelović za Sputnjik.\namerička vojskaPjongjangSeverna Koreja\nKamenos: Sporazum nevažeći bez potpisa Ivanova\nHladnoće zahvatile velike delove SAD\nNovi skandal u Vatikanu: Goli selfiji biskupa bliskog papi o kojima se godinama ćuti…\nRuski brodovi „ispratili“ američke iz Baltičkog…\n„Američki ratni brodovi treba da se klone ruske…


Vlada nastavlja politiku poštovanja prava nacionalnih manjina - Minority News\nPredsednica Vlade Republike Srbije, Ana Brnabić, izjavila je da je Savet za nacionalne manjine od izuzetnog značaja za našu zemlju i da se politika Vlade zasniva na toleranciji, poštovanju prava nacionalnih manjina i njihovog integrisanja u širu društvenu zajednicu.\nBrnabić, koja je po treći put predsedavala sednici Saveta, održanoj 10. maja, naglasila je da je nivo diskriminacije manjinskih grupa i pripadnika nacionalnih zajednica u opadanju, ali da bismo postali potpuno inkluzivno društvo moramo još mnogo toga da uradimo.\nOna je upoznala predstavnike nacionalnih saveta nacionalnih manjina sa značajem projekta Adresnog registra, koji zajedno realizuju Republički geodetski zavod, Pošta Srbije, Stalna konferencija gradova i opština i lokalne samouprave. Ažuriranje Adresnog registra je još jedan od važnih koraka u pravcu uvođenja reda u državi i modernizaciji državne uprave, istakla je premijerka i objasnila da će na ovaj način građanima i privredi biti omogućene efikasne i lako dostupne usluge koje pruža država.\nPredsednica Vlade je takođe podsetila na to da je javna rasprava o Nacrtu zakona o izmenama i dopunama Zakona o nacionalnim savetima nacionalnih manjina sprovedena u periodu od 29. marta do 18. aprila. U javnoj raspravi su, kako je precizirala, učestvovali državni organi, organi AP Vojvodine, nacionalni saveti nacionalnih manjina, političke stranke i pokreti, udruženja, građani i pojedinci. Brnabić je naglasila da je plan da se do kraja ove godine održe i izbori za nacionalne savete nacionalnih manjina.\nOznake:\tAna Brnabić, nacionalne manjine, nacionalni saveti nacionalnih manjina, Savet za nacionalne manjine


Planeta u strahu: Hoće li SAD spržiti Severnu Koreju ili će Kim prvi stisnuti dugme - Sputnjik Srbija\n20:37 09.08.2017 Preuzmite kraći link\nBez obzira na to koliko jedni drugima pretili oružjem, i Pjongjang i Vašington su svesni da bi sukob bio poguban i po jedne i po druge, ali i po čitav svet. Neke nevidljive linije preko kojih se ne prelazi stoje, kao i činjenica da Severna Koreja mora da bude prihvaćena kao nuklearna sila.\nPošto američki predsednik na Severnu Koreju izbaci smrtonosni tovar „ognja i besa“, Pjogjang će, na mig Kim Džong Una balističkim raketama srednjeg dometa gađati američku vojnu bazu Guam.\nZato su već pripravne američke pacifičke vazduhoplovne snage (PACAF) koje su tvitovale: „Južna Dakota ermen stiže na Guam gde će biti angažovani u bilateralnoj misiji sa Japanom i Južnom Korejom — spremni za borbu“.\nTako bi mogao da počne rat između Severne Koreje i SAD, ako se ostvare ove najsvežije i dosad najžešće pretnje. Na zaoštrenu retoriku ove dve adrese svet je već navikao. Da li i ova najnovija spada u isti red, ili može da eskalira u sukob koji, nema sumnje, ne bi ostao samo lokalnog karaktera?\nNa to pitanje Sputnjika, analitičar Instituta za noviju istoriju Jovan Čavoški kaže da i u ovoj najnovijoj propagandnoj retorici vidi staru matricu. To znači da na provokaciju jedne strane druga odgovori žestoko, ali nijedna od njih ne najavljuje da će prva izvesti udar, čime ostavljaju manevarski prostor za reagovanje.\n„Iako uvek postoji mogućnost da se pređe linija i dođe do nekog konflikta, mislim da zasad tu nema neke velike opasnosti. Mislim da će se rat rečima nastaviti, kao i severnokorejski testovi raketa, možda čak i novi nuklearni test, mada je Kina oštro upozorila Severnu Koreju da to ne čini“, kaže Čavoški.\n„Mislim da je kineska poluga uticaja sada mnogo manja nego pre deceniju, ali mislim i da Kim Džong Un, znajući da ekonomski u potpunosti zavisi od svojih odnosa pre svega sa Kinom, a donekle i sa Rusijom, neće preći određenu liniju gde bi moglo doći do totalne izolacije, kolapsa režima, ili situacije da se neki delovi vlasti okrenu protiv njega i u tom možda dobiju spoljnu podršku, možda Pekinga“, ocena je Čavoškog.\n„Utešno je da je većina ljudi u njegovoj administraciji, a naročito generala, počev od ministra odbrane Džejmsa Matisa, više puta pominjala da bi rat sa Severnom Korejom bio velika katastrofa sa nesagledivim posledicama. Čak i ljudi kojima je profesija vojni posao dobro znaju da bi to bio sukob sa nesagledivim posledicama, i mislim da će se čitava stvar zadržati na žestokoj retorici“, zaključio je Čavoški.\n„Dovoljno je samo da zahvati Korejsko poluostrvo, i kineska i ruska teritorija su ugrožene. U tom slučaju bi sigurno reagovale i Rusija i Kina“, smatra on i podseća da je Kina pre nekoliko dana držala manevre u Japanskom i Istočnom kineskom moru.\n„Mislim da će retorika biti sve žešća, sve dok se ne pređe jedna tačka i dok sve strane ne shvate da je dijalog jedino rešenje problema, a da bi svaka dalja eskalacija imala nesagledive posledice ne samo po taj region nego i po čitav svet“, zaključio je Čavoški.\nKina poslala ratne brodove ka obali Severne Koreje\n„Sada mora da se nađe modalitet da se Severna Koreja prihvati kao nuklearna sila, kao što su prihvaćeni i Indija, Pakistan i prećutno Izrael. Taj voz da se Severna Koreja odrekne nuklearnog oružja je prošao, a to da li će na Korejskom poluostrvu konačno biti potpisan mirovni sporazum, da li će Vašington uspostaviti diplomatske odnose sa Pjongjangom, to je stvar baš dugotrajnih pregovora“, kaže Čavoški za Sputnjik.\nnuklearni test, ratna retorika, eskalacija, ministar odbrane, balističke rakete, posledice, sukob, Jovan Čavoški, Džejms Matis, Donald Tramp, Kim Džong Un, Severna Koreja, Kina


Čaprić dobio 15.000 KM naknade | Palelive.com\nPočetna Regija Han Pijesak Čaprić dobio 15.000 KM naknade\nHAN PIJESAK – Vlada Republike Srpske dodijelila je 15.000 KM za naknadu štete poljoprivredniku Radu Čapriću iz sela Mironja, kod Han Pijeska, kojem je grom u junu ubio četiri krave.\nČaprić je danas rekao novinarima da je kupio grla koja su mu nedostajala, te da se i dalje bavi poljoprivredom i uzgojem krava muzara, kojih sada 10 ima stadu, kao i prodajom mlijeka od čega obezbjeđuje egzistenciju svoje porodice.\nPrema njegovim riječima, poslije završetka odbrambeno-otadžbinskog rata, kada je ostao bez zaposlenja, iz Sarajeva se vratio u rodno selo i bavio ovčarstvom.\nČaprić je naveo da je uzgajao oko 150 ovaca, ali se kasnije počeo baviti govedarstvom, kao i prodajom mlijeka mljekari „Pađeni“, što je isplativiji posao.\nOn je napomenuo da je sagradio staju, sjenike i sve druge pomoćne objekte, jer namjerava da se i dalje bavi poljoprivredom, dok fizički bude mogao da radi.\nPrethodni članakStvoreni preduslovi za uvođenje Doma zdravlja Milići u trezorski način poslovanja


Održan 5. revijalni malonogometni turnir u povodu obilježavanja Dana OS BiH\nNa revijalnom turniru, pored zajedničke ekipe Ministarstva odbrane i Zajedničkog štaba OS BiH, učestvovale su ženske ekipe SFK 2000 SARAJEVO i ženska nogometna reprezentacija OS BiH, ekipa Vojnodiplomatskog kora u BiH, U-19 reprezentacija Nogometnog saveza BiH, te futsal reprezentacija OS BiH.\nSvečano otvaranje takmičenja uslijedilo je nakon intoniranja himne, a postrojenim ekipama prigodnim riječima se obratio generalmajor Ivica Jerkić, istakavši značaj sportskih aktivnosti u OS BiH. Između ostalog, ovom prilikom zahvalio se Vojnodiplomatskom koru u BiH, SFK 2000 SARAJEVO i Nogometnom savezu BiH na veoma uspješnoj saradnji sa OS BiH.\nOdigravanjem prve utakmice između ekipa MO i ZŠ OS BiH i Vojnodiplomatskog kora u BiH počelo je takmičenje, koje je nastavljeno utakmicom između ženskih ekipa SFK 2000 SARAJEVO i ženske nogometne reprezentacije OS BiH, dok su na kraju snage odmjerili U-19 reprezentacija Nogometnog saveza BiH i futsal reprezentacija OS BiH.\nPobjednik u ženskoj konkurenciji je ekipa SFK Sarajevo, dok je u muškoj konkurenciji pobjednik ekipa futsal reprezentacije OS BiH. U revijalnoj utakmici između ekipa MO i ZŠ OS BiH i Vojnodiplomatskog kora u BiH pobjedila je ekipa MO i ZŠ OS BiH.\nNakon utakmica, istog dana u Domu OS BiH, upriličen je prijem te dodjela pehara i zahvalnica za ekipe koje su učestvovale na ovogodišnjem, 5. po redu, turniru.\nPehare i zahvalnice uručio je načelnik ZŠ OS BiH generalpukovnik Senad Mašović koji je izrazio zahvalnost ekipama za učešće na revijalnom malonogometnom turniru održanom u povodu obilježavanja 13. godišnjice osnivanja Oružanih snaga BiH, istaknuvši da su utakmice protekle u dobroj igri, fer i sportskom takmičenju.\nGeneral Mašović, uz čestitke pobjedničkim ekipama, još jednom je pohvalio dobru saradnju sa Nogometnim savezom BiH u proteklom periodu, te izrazio uvjerenje da će ovaj turnir da nastavi tradiciju i sljedeće godine.


31 Oktobar, 2021 | Nedelja\n„Kroz kulturu želimo da ujedinimo mlade Zapadnog Balkana“ – Desar Sulejmani\nU intervjuu meseca, Desar Suljejmani, umetnički direktor Evropske letnje muzičke akademije i Omladinskog orkestra Zapadnog Balkana, govori nam više o 10. izdanju ESMA održanog na Kosovu.\nMožete li nam reći nešto više o Orkestru mladih Zapadnog Balkana? (WBYO)?\nDesar Sulejmani: Orkestar mladih Zapadnog Balkana (Western Balkans Youth Orchestra, WBYO) ima svoje početke u prethodnim organizacijama European Summer Music Academy (ESMA) na Kosovu, tada kada se tokom različitih instrumentalnih kurseva pedagoškog rada u ansamblu rodila ideja o proširenju umetničke delatnosti, koja se potom odvijala krajem 2019. godine do stvaranja orkestra kao samostalne i stalne institucije, predstavnika celog regiona.\nWBYO je orkestarski ansambl sa mladim profesionalnim muzičarima iz najmanje šest zemalja Zapadnog Balkana (Bosna i Hercegovina, Kosovo, Crna Gora, Severna Makedonija, Srbija i Albanija) koji je trebalo da započne svoj umetnički put marta meseca 2020. godine. Organizatori, kulturna organizacija Artium Eudora – ArtEu, sa sedištem u Prištini, u punoj saglasnosti sa domaćim i međunarodnim partnerima, doneli su odluku o odlaganju aktivnosti kao zaštitni korak protiv brzog širenja pandemije SarS-CoV 2 širom sveta.\nProjekat WBYO je prvobitno finansiran iz značajnog fonda Rotari internacionalnog distrikta 1810 (područje Ahena u Nemačkoj). Tokom narednih događaja krajem 2020. godine i u aktivnostima koje su upravo završene u oktobru (1. faza obuke i koncerta), WBYO je takođe imao podršku švajcarske ambasade, Kuće Evrope, ambasade Češke Republike na Kosovu, nemačke ambasade u Tirani kao i drugih lokalnih partnera, kojima koristim ovu priliku da se srdačno zahvalim na dragocenoj podršci pruženoj u okviru našeg projekta.\nKoja je svrha stvaranja omladinskog orkestra na Zapadnom Balkanu?\nDesar Sulejmani: Istorijski razvoj nas je naučio da je region Zapadnog Balkana važan za ceo evropski kontinent koliko i turbulentan, složen i neprekidan sa mnogim nerešenim pitanjima. Nakon decenija nestabilnosti, nesporazuma, međusobnog nepriznanja, raznih političkih kontroverzi, došlo je vreme da nova generacija čitavog regiona preuzme svoju sudbinu u svoje ruke, da vodi miran, kooperativan razvoj među sobom, obraćajući se budućnosti suprotnim pristupom, onome što su činile prošle generacije.\nWBYO ima za cilj da unese novi duh saradnje, ideju bliske duhovne povezanosti kroz umetnost, kulturu, muziku i razvoj, organizovanjem pedagoško-umetničkih aktivnosti, orkestarskih susreta, koncerata i programa različitih muzičkih formata društvene svesti, za svu publiku regiona. Upravo ove vrline, koje će pored potreba za profesionalnim razvojem svakog učesnika u našim projektima, biti glavni ciljevi našeg dugoročnog rada sa mladim stručnjacima na Zapadnom Balkanu.\nOve godine ste održali 10. izdanje Evropske letnje muzičke akademije na Kosovu. Šta je bilo posebno ove godine?\nDesar Sulejmani: Sezona ESMA 2021 bila je važan deo celog dvofaznog projekta „Izgradnja muzičkih mostova na Zapadnom Balkanu 2021“ i kao takva je došla sa mnogo zanimljivih sadržaja, iako u uslovima ograničenja zbog pandemije. Godine 2021, ESMA se vratila u Prištinu, gde je i nastala kao pedagoško-umetnička organizacija pre devet godina. Krajem septembra i početkom oktobra 2021. godine na Fakultetu umetnosti Univerziteta „Hasan Priština“ održani su kursevi klavira (Ardita Statovci, Kosovo/Austrija), violine (profesor dr Orhan Ahiškal, Turska/SAD), flaute (profesor Ljubiša Jovanović, Srbija) i klarineta (Jordi Pons, Španija/Švajcarska), kao i umetnički nastupi pojedinih stranih profesora, ili studenata, koji su učesnici naših kurseva.\nTakođe, u okviru ESMA 2021, od 23. do 29. septembra, organizovali smo umetničke prezentacije i časove izvođenja gitare u gradu Mitrovici, gde smo već stvorili zajedničku istoriju o uspehu sa kulturnom organizacijom Kosova Ars, koju predvodi kosovski gitarista, g. Erhan Mujka.\nNekoliko dana nakon završetka događaja ESMA 2021, naša organizacija je započela drugu fazu projekta „Izgradnja muzičkih mostova na Zapadnom Balkanu“, odnosno organizaciju kurseva žičanih instrumenata, praćenih svakodnevnim probama orkestra i koncertnom turnejom orkestra mladih Zapadnog Balkana od 7. do 18. oktobra 2021. Nakon održavanja relevantnih kurseva, intenzivnog pedagoško-umetničkog rada sa pozvanim profesorima violine, g. Onder Baloglu (Turska/Nemačka) i gđa. Jukiko Tezuka (Japan/Austrija), viola, g. Dominik Travniček (Češka), violončelista, g. Dijego Ernandes Suarez (Španija/Nemačka) kontrabas, g. Tomas Vybiral (Češka Republika) WBYO je publici u Prištini, Skoplju i Tirani predstavio raznovrstan program sa delima istaknutih evropskih kompozitora, od kojih su neka po prvi put predstavljena publici.\nDakle, kao što vidite, razvili smo veoma širok program i mnogobrojne planove, kao deo naših umetničkih promišljanja, daljeg i dugoročnog razvoja naše primarne ideje.\nDa li je bilo teško okupiti 30 mladih muzičara iz šest zemalja Zapadnog Balkana i sa njima formirati Omladinski orkestar Zapadnog Balkana?\nDesar Sulejmani: Kao što sam već istakao, rad na kreiranju i implementaciji WBYO započeli smo od kraja 2019. godine, tako da smo od tada u stalnom kontaktu sa potencijalnim članovima orkestra. S’obzirom da je WBYO orkestar koji će se prvenstveno realizovati na osnovu različitih projekata tokom kalendarske godine, promene imena u našoj postavi su same po sebi razumljive.\nOvom prilikom želim da istaknem pomoć koju sam lično dobio od profesora muzičkih fakulteta u Beogradu i Nišu u Srbiji, pomoć koja je pomogla da upotpunim dotične članove orkestarske formacije.\nAutor fotografija: Besnik Hamiti\nIzbor članova WBYO je isključiva nadležnost umetničkog direktora orkestra i ja sam u ovom slučaju u svom radu imao uglavnom ove kriterijume odabira, kao npr. da to budu mladi muzičari od 16 do 26 godina starosti, da budu deo sistema stručne muzičke pripreme, da poseduju neophodne pripreme i iskreno interesovanje za aktivno učešće u orkestru.\nPrilikom izbora muzičara vodio sam računa i o što pravičnijem i ravnopravnijem predstavljanju različitih etničkih grupa regiona Zapadnog Balkana, tako da sam želeo da u orkestru ostvarim dobar balans u okviru što realnijeg predstavljanja različitih pripadnosti, koje su deo sadašnjeg zapadnog Balkana.\nŠta je po vama bilo glavno dostignuće ovogodišnjeg izdanja projekta „Izgradnja muzičkih mostova na Zapadnom Balkanu?\nDesar Sulejmani: Smatramo da se izradom ovog projekta u predviđenom obliku, kombinovanjem pedagoških iskustava na terenu, ili najboljim zajedničkim prenošenjem ostvarenog umetničkog rezultata, na najbolji način omogućava edukacija mladih učesnika sa potrebama, zahtevima i sve najbolje vrline pravog profesionalca. Takođe, povezanost instrumentalista WBYO, međusobna saradnja studenata i profesora koji učestvuju na ESMA 2021, utiče ne samo na dublju profesionalnu pripremu mladih, već pre svega automatski uklanja i u ime umetničkog razvoja svaku barijeru, prepreku ili druge dileme, koje mogu prirodno zaživeti.\nS’druge strane, okupljanje velikog broja mladih sa Zapadnog Balkana, omogućavanje zajedničkog umetničkog svakodnevnog života, koji se potom dovodi u zajednicu kao snažan element prezentacije, jača društveni osećaj ovih mladih ljudi, omogućava prijateljsko povezivanje, bez tabu etničkih, jezičkih i kulturnih elemenata, među mlađom generacijom na Zapadnom Balkanu, generaciji koja će u narednim godinama preuzeti štafetu svih životnih dešavanja u dotičnim zemljama.\nNaš rad vidimo kao veoma važan u jačanju osećaja spoznaje, podrške i saradnje prvo prema sebi, a zatim i prema drugima u regionu Zapadnog Balkana. Želimo da kroz svaku aktivnost koju ćemo ubuduće odraditi, budemo primer sveprisutnog profesionalizma u koracima našeg rada i pre svega želimo da uvek budemo avangarda novog mentaliteta rada i implementacije projekata u regionu Zapadnog Balkana.\nKakvi su planovi za buduća izdanja WBYO?\nDesar Sulejmani: Trenutno se spremamo za kratku koncertnu turneju WBYO-a u Luksemburgu, gde ćemo biti deo međunarodnog festivala orkestara, koji se održava sredinom decembra ove godine. U međuvremenu, nakon potpunog završetka faze implementacije projekta „Izgradnja muzičkih mostova na Zapadnom Balkanu“, uskoro počinjemo sa pripremama za organizaciju ESMA 2022, kojom se obeležava 10. godišnjica njenog stvaranja na Kosovu. Ovom prilikom imaćemo priliku da šire razvijemo pedagoško-umetničke programe i tokom 2022. godine održaćemo koncerte i umetničke aktivnosti širom regiona Zapadnog Balkana. Takođe planiramo da imamo faze rada i koncerte WBYO 2022. godine u Nemačkoj, Holandiji i Češkoj.\nEsen, Nemačka, 29 oktobar 2021\nKosovo i klimatske promene - gde smo i šta da radimo? - Fjola Caka\nOtvoreno radno mesto: službenik za informisanje/asistent za događaje, Evropska kuća u Severnoj Mitrovici


BiH:30 mln evra za integrisani razvoj koridora Save i Drine\nTanjug 10. decembra 2020. 15:21\nSARAJEVO – Bosna i Hercegovina je potpisala danas sa Svetskom bankom ugovor o zajmu u vrednosti 30 miliona evra namenjenih za integrisano upravljanje koridorom reka Save i Drine.\nMeđunarodna banka za obnovu i razvoj, ogranak Svetske banke, podržala je na ovaj način Program integrisanog razvoja koridora reka Save i Drine koji će se sprovoditi u tri faze, a regionalnog je karaktera jer uz BiH obuhvata područje Crne Gore i Srbije, prenosi portal indikator.\nNakon potpisivanja sporazuma, ministar u vladi FBIH Vjekoslav Bevanda naglasio je da je reč o važnom i složenom projektu koji ima za cilj zaštitu okoline, ali i zaštitu od poplava, kao i unapređenje plovnog puta deminiranjem desne obale koridora reke Save.\n„Važnost ovog projekta je i u regionalnoj saradnji koja nam je u ovom segmentu potrebna što smo najbolje videli kada su bile poplave. Moramo se okrenuti zaštiti okoline i ulaganjima u naše prirodne potencijale“, rekao je on.\nPrema uslovima iz sporazuma o zajmu, sredstva u iznosu 30 miliona evra biće alocirana na Republiku Srpsku uz rok otplate od 32 godine i sedam godina grejs perioda.\nUgovor je potpisan korespodentno, bez uobičajenih ceremonija, zbog epidemioloških mera koje su preduzete za spečavanje širenja virusa Kovid -19.


Izvor: B92, 05.Sep.2006, 12:00\nHag -- Hodža iz sela Prilepnica kod Gnjilana, posvedočio u Hagu da su srpske snage aprila 1999. proterale meštane u Makedoniju.\nAbdulhakim Šaćiri je iskaz dao kao svedok optužbe na suđenju bivšem predsedniku Srbije Milanu Milutinoviću i petorici kooptuženih za zločine na Kosovu - Nikoli Šainoviću, Dragoljubu Ojdaniću, Nebojši Pavkoviću, Vladimiru Lazareviću i Sretenu Lukiću.\nPrema Šaćirijevim rečima, situacija u Prilepnici je bila mirna do 6. aprila >> Pročitaj celu vest na sajtu B92 << 1999, jer ni OVK, ni policija ni Vojska Jugoslavije do tada nisu ni ulazile u selo.\nTog dana, ispričao je seoski hodža, u Prilepnicu su pucajući ušli srpski vojnici u sivomaslinastim uniformama, a zatim su stotinak meštana izdvojili kao taoce.\n"Ja sam kazao da nema OVK u selu... Jedan od trojice oficira, koga su zvali 'Rus' poveo me je na stranu i kazao mi: 'Vidim da si pošten čovek... Stiglo je naređenje iz Beograda da se Prilepnica isprazni'", opisao je svedok.\nŠaćiri je kazao i da je istog dana iz sela poveo oko 3.000 meštana, ali ne ka Gnjilanu kako im je vojska naredila, već ka Bujanovcu.\nPosle više od 20 pređenih kilometara, kod Končulja ih je zaustavila policija i naredila im da se vrate svojim kućama, što su oni i učinili.\nPrema svedoku, vojnici su ponovo došli u Prilepnicu 13. aprila, a oficiri su njemu opet preneli naređenje da meštane povede van sela, ka Uroševcu.\n"Pitali smo ih zašto nam ponovo naređuju da idemo... Oni su rekli da su prvi put u selu bile paravojne snage i da su oni regularna vojska. Rezervni oficir Đilas je kazao i da sam ja bio kriv zato što sam prvi put poveo stanovništvo ka Bujanovcu, a ne gde je bilo naređeno", rekao je hodža.\nŠaćiri je predočio da je, na kraju, oko 3.000 meštana bilo primorano da ponovo napusti selo i priključi se konvoju izbeglica koji je zatim prešao u Makedoniju.\nSuđenje bivšim zvaničnicima Srbije i SRJ biće nastavljeno sutra.\nDan pre: 04.Sep.2006\nDan posle: 06.Sep.2006


Kadirov: Operacija u Siriji sprečava dolazak terorista u Rusiju - 05.11.2015, Sputnik Srbija\nKadirov: Operacija u Siriji sprečava dolazak terorista u Rusiju\nVojna operacija Rusije u Siriji umanjila je rizik od proboja terorističke organizacije Islamska država u Rusiju, izjavio je predsednik Čečenije Ramzan Kadirov. 05.11.2015, Sputnik Srbija\nVojna operacija Rusije u Siriji umanjila je rizik od proboja terorističke organizacije Islamska država u Rusiju, izjavio je predsednik Čečenije Ramzan Kadirov.\n„Ruski predsednik Vladimir Putin je na vreme uzeo stvar u svoje ruke i počeo da uništava teroriste u Siriji, jer je znao da će posledice biti direktno okrenute protiv Rusije. U terorističkim grupama nalazi se veliki broj terorista koji vode poreklo iz Rusije. Da se ruska vlast nije na vreme umešala, moglo je da ih bude mnogo više“, rekao je Kadirov.\nPredsednik Čečenije takođe smatra da je Islamska država organizacija koju je stvorio Zapad, kao i da je ona ispunila svoj zadatak u Siriji.\n„Zapadne specijalne službe više nemaju potrebe da borave u Siriji ili Iraku. Taj posao za njih radi Islamska država. Sada je vreme da članovi ID odu svojim kućama i da nastave sa terorističkim aktivnostima, kao što je to bilo u vreme Al Kaide“, rekao je Kadirov.\nČečenski predsednik je takođe ocenio da je Rusija postala neprijatelj broj jedan zapadnim specijalnim službama. „Oni to otvoreno pokazuju povećavanjem budžeta za informacionu propagandu protiv Rusije, uvođenjem sankcija i kriveći je za sve svoje grehe“, zaključio je Kadirov, gostujući na ruskoj televiziji NTV.